«Η Κρήτη δεν είναι νησί είναι ήπειρος»! 12 Έλληνες μιλούν για την Κρήτη - Dream FM 90,7\n«Η Κρήτη δεν είναι νησί είναι ήπειρος»! 12 Έλληνες μιλούν για την Κρήτη\nΈνα πολύ όμορφο αφιέρωμα στην Κρήτη για λογαριασμό του thetravelbook.gr ετοίμασε ο Γιάννης Φώσκολος όπου δώδεκα επιφανείς Έλληνες, μεταξύ αυτών και Κρητικοί, μιλούν για την μοναδικότητα του νησιού.\n«Η Κρήτη είναι ένας κόσμος πλούσιος, αυτάρκης σε μικρές διαστάσεις. Κι επειδή μπορείς να ζήσεις εκεί απομονωμένος, σου δίνει την αίσθηση πως τα πάντα σου ανήκουν».\n«Διαθέτει τα πάντα σε μικρή κλίμακα και αυτό δίνει μια σιγουριά και μια ανεξαρτησία στους κατοίκους της. Είναι ένα μέρος με σημαντική παραγωγή, υπέροχο κλίμα και φαγητό. Ολα συντονίζονται αρμονικά, η φύση, τα προϊόντα, οι άνθρωποι. Η Κρήτη επιβιώνει και ξεπερνά τον εαυτό της μέσα από αυτές τις ισορροπίες».\nΒρίσκει ελκυστικό τον χειμώνα του Ρεθύμνου. Δεν αγαπά πολύ την τουριστική περίοδο, αν και αναγνωρίζει την αναγκαιότητά της. Λατρεύει τη νότια Κρήτη, τη Γαύδο, τον ιστό των χωριών στην κορυφογραμμή της ενδοχώρας. «Υπάρχει ένας ιδιαίτερος βενετσιάνικος οικισμός που σώζεται κρυμμένος δυτικά του Ρεθύμνου, το Βεβέρι».\nΑναφέρεται στον Πλακιά και σε όλα τα γύρω λιμανάκια, στα Σφακιά «όπου ορισμένα χωριά διατηρούνται λες κι είσαι 100 χρόνια πριν», στα φαράγγια που είναι «δίαυλοι ζωής και δύναμης», στην αγνή φύση και στους ξεχασμένους αρχαιολογικούς τόπους όπως η αρχαία Ελεύθερνα.\nΑν και η τουριστική εκμετάλλευση έφερε, λέει, φθορά στις συνειδήσεις, πολλοί άντεξαν κι έμειναν στα βασικά χαρακτηριστικά της κρητικής φυλής: φιλοξενία, αγάπη για τον συνάνθρωπο, προσφορά.\n«Ενώ έχουν υπάρξει πολλές ευκαιρίες να αλλοιωθεί αυτή η ταυτότητα, ένα μεγάλο μέρος του κόσμου ανθίσταται. Υπάρχει κάτι μέσα τους, που τους κάνει να ξαναγεννιούνται. Η λατρεία για τη ζωή. Οι Κρητικοί δεν αρέσκονται στη μοιρολατρία. Ξέρουν ότι ζούνε στον παράδεισο. Δεν χρειάζονται ψυχανάλυση. Αυτοψυχαναλύονται συνεχώς. Ο τρόπος που αντιμετωπίζουν την τέχνη, τη ζωή και την ολοζώντανη ιστορία τους είναι κάτι που θα το ζήλευαν σε όλα τα μέρη του κόσμου».\n«Να πώς θα γίνουν τα Χανιά αν…»\nΣαν κάτι φρέσκο να μυρίζει στα Χανιά… Μια παρέα νέων –30 και κάτι– ανέλαβε τα ηνία του Συλλόγου Αρχιτεκτόνων της πόλης. «Κανείς δεν ξεκίνησε με κομματική αφετηρία. Συμμετείχαμε σε εθελοντικές δράσεις και οι παλαιότεροι είδαν ότι είμαστε ορεξάτοι», λέει ο πρόεδρος του Συλλόγου Αρχιτεκτόνων Χανίων, Γιώργος Καλλιγέρης.\nΟ ίδιος, όταν γύρισε από τις σπουδές του στο εξωτερικό, αναρωτήθηκε «πώς θα ήταν τα Χανιά αν…» και συμμετείχε σε ομάδα εργασίας του ΤΕΕ για την ενοποίηση ανοιχτών και πράσινων χώρων. Μια από τις ιδέες της ομάδας ήταν να δημιουργηθεί ένα δίκτυο για να κυκλοφορούν οι Χανιώτες με ποδήλατο ή με τα πόδια στα παλιά, μπαζωμένα ρέματα της πόλης. «Πρόκειται για ένα εναλλακτικό δίκτυο κυκλοφορίας, που θα αφορά πεζούς και ποδηλάτες και θα συνδέει τις γειτονιές μεταξύ τους και με το κέντρο».\nΠρος το παρόν αυτά παραμένουν ιδέες και μελέτες. Το p_public http://p-public.gr/, ωστόσο, ένα 3ημερο φεστιβάλ με θέμα τον δημόσιο χώρο, με διαλέξεις στο Κέντρο Αρχιτεκτονικής της Μεσογείου (Μεγάλο Αρσενάλι), εκθέσεις, δρώμενα κι εγκαταστάσεις σε δημόσιους χώρους, είναι γεγονός από το 2012.\nΠαιδί του Συλλόγου είναι και η «ένεση γειτονιάς», μια πρωτοβουλία που προσπαθεί να αλλάξει έναν ανεκμετάλλευτο δημόσιο χώρο. Οι αρχιτέκτονες του Συλλόγου μαζί με τους κατοίκους μιας γειτονιάς φτιάχνουν ένα πάρκο ή μια πλατεία. «Οι γειτονιές είχαν χάσει τον χαρακτήρα τους. Οι άνθρωποι δεν περπατούσαν, δεν συναντιόντουσαν, δεν ήξεραν τους γείτονές τους. Αυτό έχει αρχίσει και αλλάζει με την κρίση». Τα Χανιά, λέει, χρειάζονται κυκλοφοριακή μελέτη και στρατηγικό σχέδιο ανάπτυξης με ορίζοντα πέραν της 20ετίας.\n«Τα πράγματα υπάρχουν από πάντα»\nΟι Κρητικοί αγαπούν τον τόπο τους με έναν τρόπο σχεδόν παθολογικό. Γιατί άραγε, ρωτάμε τον διάσημο σκηνοθέτη Γιάννη Σμαραγδή. «Εμείς οι Κρήτες αγαπούμε το νησί μας αλλά και τους κώδικες ζωής που είναι ιδιαίτεροι και εξαιρετικά έντονοι και συνοδεύονται πάντα από μια ξεχωριστή πνευματικότητα. Ως δείγμα, κοιτάξτε τις μαντινάδες: αυτοσχεδιαστικά λαϊκά κομψοτεχνήματα που ανταλλάσσονται ακαριαία από τον έναν στον άλλο, με κορυφώσεις σε πνευματικά πεδία, πολύ πέρα από τους τριγύρω πληθυσμούς… (και όχι μόνο)».\nΓια τον δημιουργό του El Greco, που γεννήθηκε το 1946 στις Γωνίες Μαλεβιζίου Ηρακλείου, η Κρήτη δεν είναι μόνο νησί. «Ο Καζαντζάκης μιλάει για την Κρητική ψυχή. Η αληθινή μαγεία ενός τόπου, ουσιαστικά είναι άυλη, αόρατη. Μπορείς να την αισθανθείς να σε κυκλώνει, χωρίς να χρειάζεται να την αγγίζεις».\nΠοιο είναι το αγαπημένο του σημείο στην ιδιαίτερη πατρίδα του; «Ο Καβάφης περιγράφοντας την πόλη που έζησε και αγάπησε, την Αλεξάνδρεια, έγραψε: πάντα η Αλεξάνδρεια είναι. Ετσι κι εγώ μπορώ να πω… Πάντα το Ηράκλειο είναι»! Τον ρωτάμε ποιο είναι το πιο πρόσφατο που ανακάλυψε στην Κρήτη. «Τα πράγματα υπάρχουν από πάντα. Οι άνθρωποι καθυστερούν να τα ανακαλύψουν. Πρόσφατα έμαθα κι εγώ πως η Κρήτη και κυρίως το Ιδαίον Αντρον είναι ένα από τα μεγαλύτερα Ιερά της Υφηλίου, και ήταν από πάντα»…\n«Η Κρήτη είναι γαλήνη και αγριάδα μαζί…»\n«Ο Καζαντζάκης έλεγε πως η Κρήτη δεν είναι νησί, αλλά θεριό που κείτεται στη θάλασσα. Ο Σακελλαράκης, ο σπουδαίος μελετητής της κρητικής διαχρονίας, έλεγε ότι δεν είναι νησί, αλλά ήπειρος. Και οι δυο είχαν δίκιο! Θεριό γιατί έχει τη δύναμη να αντιστέκεται· ήπειρος γιατί είναι μεγάλη και πολύμορφη. Βουνό, κάμπος, θάλασσα, όλα πλάι πλάι. Τη μια στον χιονισμένο Ψηλορείτη και την επόμενη στο ζεστό Λιβυκό. Γαλήνη κι αγριάδα μαζί»…\nΟ Νίκος Ψιλάκης, δημοσιογράφος και συγγραφέας, έχει μελετήσει με πάθος την ιδιαίτερη πατρίδα του. Η σημερινή Κρήτη, λέει, αποτελεί μια σύνοψη της ιστορικής διαδρομής του Ελληνισμού. Ολες οι εποχές είναι παρούσες στον λαϊκό πολιτισμό της. Λέξεις ομηρικές, δωρικές, βυζαντινές, στίχοι του Ερωτόκριτου, τραγούδια, τελετές που κάποιος αδαής θα μπορούσε να τις χαρακτηρίσει παγανιστικές, όλα είναι παρόντα.\n«Κατά την άποψή μου αυτό ακριβώς είναι παράδοση: όχι μόνο η μετάδοση του πολιτισμού από τη μια γενιά στην άλλη, αλλά και η δύναμη του τόπου και των ανθρώπων να εμπνέονται από το χθες και να δημιουργούν το αύριο. Σαν το δέντρο, που κι αυτό λατρεύεται ακόμη στην Κρήτη. Ετυχε να δω γυναίκες να κόβουν φύλλα από τον αειθαλή πλάτανο της Ευρώπης ως φυλακτά – ελιξίρια γονιμότητας κι έμεινα άναυδος, καθώς έβλεπα μπροστά μου ολοζώντανο τον αρχαίο μύθο».\nΗ Παναγία η Αρκουδιώτισσα λατρεύεται στο ίδιο σπήλαιο όπου λατρευόταν κάποτε η Αρτεμις υπό μορφήν άρκτου. Στη Βύθανο των Αστερουσίων συναντάμε εμφανή ίχνη της αρχαίας λατρείας, γύρω από το Αγιοφάραγγο οι μινωικοί θαλαμωτοί τάφοι έγιναν ναοί και ασκηταριά. Ως ναοί λειτουργούνται ακόμη.\n«Τα βυζαντινά μνημεία δεν είναι μουσειακοί χώροι, είναι ενταγμένα λειτουργικά στη ζωή των τοπικών κοινοτήτων. Είναι μοναστήρια, παλιά ασκηταριά, σταυροειδείς και μονόχωροι ναοί, πολύτιμες εικόνες, ξωκλήσια στις κορφές των βουνών· πολλά βρίσκονται στις ίδιες ακριβώς θέσεις όπου βρίσκονταν κάποτε τα μινωικά ιερά κορυφής και οι προσκυνητές ακολουθούν τα ίδια μονοπάτια για να φτάσουν ως εκεί. Πάνω από 350 ιερά σπήλαια συγκεντρώνουν ακόμη πλήθη πιστών. Κι αν σκεφτούμε ότι η λατρεία στα σπήλαια της Κρήτης άρχισε πριν από μερικές χιλιάδες χρόνια, θα καταλάβομε ότι τα λατρευτικά έθιμα του νησιού μπορεί να έχουν προσαρμοστεί στο σήμερα, διατηρούν, όμως, στοιχεία από όλες τις εποχές».\nΚαι τι είναι αυτό που κάνει την Κρήτη να ξεχωρίζει; «Η κουζουλάδα», απαντά αυθόρμητα! «Η Κρήτη είναι τόπος της υπερβολής. Δείτε τα ιστορικά γεγονότα. Ο 19ος αιώνας κύλησε μέσα σε απανωτές επαναστάσεις. Ποτέ δεν καταλάγιασαν οι παππούδες μας, δε λογάριασαν ούτε σφαγές ούτε απώλειες. Την ίδια υπερβολή βλέπει κανείς στα πανηγύρια, στις κοινωνικές εκδηλώσεις, στα τσιμπούσια τους. Δεν ξέρω αν έχουν αλλάξει πολύ τα πράγματα στις δεκαετίες της πλαστής ευμάρειας. Σίγουρα υπάρχουν αλλαγές, πράγμα φυσικό άλλωστε. Και αναμενόμενο. Το θέμα είναι αν οι αλλαγές αυτές επαναδιαμορφώνουν και διαφοροποιούν τον χαρακτήρα του πολιτισμού μας».\nΟμως, ο πλούτος της Κρήτης –θα συμπληρώσει– δεν είναι μόνο υλικός. Είναι κυρίως άυλος. Κι αυτός είναι ο πιο σημαντικός γιατί δεν κινδυνεύει από μπουλντόζες και κατεδαφίσεις. Μένει στις ψυχές των ανθρώπων.\n«Η Κρήτη, λοιπόν, κρατεί. Το γιατί ίσως και να μην το ξέρομε». Εκείνος πάντως, όταν χρειάζεται ανάσες βαθιές, ξεκινά για τα όρη, τα ρημαγμένα χωριά, τα λαϊκά πανηγύρια, εκεί που κάποια γριά μπορεί να συντηρεί ακόμη τη μνήμη και κάποιος γέρος παπάς να ευλογεί ακόμη το σφάγιο μιας αιματηρής θυσίας ή τους πρώτους καρπούς που οι χωρικοί προσφέρουν ακόμη στους θεούς. Οπως έκαναν και οι προϊστορικοί κάτοικοι του νησιού…\n«Αναζητάμε τα μυστικά των επιγραφών»\nΤα κλειδιά της σπουδαίας ιστορίας των Κρητών στα βάθη των αιώνων κρατούν οι επιγραφές που έχουν ανακαλυφθεί σε διάφορες αρχαιολογικές θέσεις. «Η Κρήτη, μεσογειακή μεγαλόνησος στο σταυροδρόμι τριών ηπείρων, ανέπτυξε σπουδαίο πολιτισμό από τα προϊστορικά ήδη χρόνια, που ονομάστηκε μινωικός από τον μυθικό της βασιλιά Μίνωα. Θαλασσοκράτειρα και ισχυρή, ανέπτυξε ειρηνικές σχέσεις και είχε πολιτιστικές και εμπορικές ανταλλαγές με τους γειτονικούς λαούς», εξηγεί ο Ηρακλειώτης αρχαιολόγος Χαράλαμπος Κριτζάς, επίτιμος διευθυντής του Επιγραφικού Μουσείου.\nΚέντρα της πολιτικής και θρησκευτικής εξουσίας από το 2000 π.Χ. ήταν τα ανάκτορα, στα οποία, εκτός των άλλων, τηρούνταν και τα γραπτά αρχεία. «Τα πρώιμα ιδεογράμματα σε σφραγιδολίθους και η ιερογλυφική γραφή, με γνωστότερο παράδειγμα τον δίσκο της Φαιστού, δεν έχουν ακόμη αποκρυπτογραφηθεί. Ούτε και η λεγόμενη Γραμμική Α γραφή, που είναι μια απλουστευμένη μορφή της ιερογλυφικής. Οταν οι ελληνόφωνοι Μυκηναίοι εγκαταστάθηκαν στην Κρήτη τον 15ο αι. π.Χ. κατέγραψαν για πρώτη φορά την ελληνική γλώσσα με μια εξελιγμένη μορφή της Γραμμικής Α.\nΠρόκειται για τη Γραμμική Β, μια συλλαβική γραφή που διαβάστηκε το 1952 από τον Βέντρις. Εχουν σωθεί χιλιάδες πήλινες πινακίδες με λογιστικές αναγραφές, καταλόγους ανθρώπων και αγαθών ή προσφορές σε διάφορες θεότητες και τα ανάκτορα. Η χρήση της Γραμμικής Β σταματά στα τέλη περίπου του 12ου αι. π.Χ., με την κατάλυση της βασιλικής εξουσίας και την καταστροφή των ανακτορικών κέντρων».\nΗ γραφή θα επανεμφανιστεί τον 8ο αι. π.Χ., αυτή τη φορά ως αλφαβητική, που οι Κρήτες μαζί με τους άλλους Ελληνες δανείστηκαν από τους Φοίνικες και την τελειοποίησαν πριν τη διαδώσουν σε ολόκληρο τον κόσμο. Στην Κρήτη κυριαρχούν τώρα οι Δωριείς γαιοκτήμονες – πολεμιστές, σε μια κοινωνία με αυστηρά ήθη, που τη χαρακτηρίζει η ευνομία.\n«Οι περισσότερες πρώιμες επιγραφές είναι νομικού χαρακτήρα, χαραγμένες σε τοίχους ναών και δημόσιων κτιρίων. Γνωστή παγκοσμίως είναι η μεγάλη επιγραφή με τους νόμους της Γόρτυνας, του 5ου αι. π.Χ., με πρωτοποριακές για την εποχή διατάξεις αστικού και ποινικού δικαίου. Από τους επόμενους αιώνες σώζονται κυρίως συνθήκες, αναθηματικές και επιτύμβιες επιγραφές. Μια ιδιαίτερη κατηγορία αποτελούν οι ετεοκρητικές επιγραφές, γραμμένες με ελληνικά γράμματα, αλλά σε γλώσσα άγνωστη, ίσως τη μινωική».\n«Στην Κρήτη έχουν οριοθετηθεί 33 περιοχές Natura!»\nΜε μια ήπειρο παρομοιάζει την Κρήτη ο βιολόγος Πέτρος Λυμπεράκης, πρόεδρος του Φορέα Διαχείρισης Εθνικού Δρυμού Σαμαριάς – Λευκών Ορέων και έφορος στο Μουσείο Φυσικής Ιστορίας Κρήτης.\nΟπως λέει, η ιδιαίτερη πατρίδα του βρίσκεται σε ένα σταυροδρόμι μεταξύ τριών ηπείρων και διαθέτει έντονο γεωμορφολογικό ανάγλυφο το οποίο έχει υποστεί και ακόμη υπόκειται σε έντονες αλλαγές. «Τα δύο αυτά στοιχεία έχουν συντελέσει στο να βρίσκουμε συμπυκνωμένα στην Κρήτη, χαρακτηριστικά μορφολογίας τοπίου και βιοποικιλότητας που σε άλλες περιοχές πρέπει να αναζητήσουμε στην έκταση μιας ολόκληρης ηπείρου».\nΔεν είναι, λοιπόν, τυχαίο που στην Κρήτη έχουν οριοθετηθεί 33 περιοχές Natura. «Ανάλογα με τα ενδιαφέροντά του, μπορεί κανείς να αναζητήσει την αγριάδα των ψηλών βουνών, την ποικιλία των παραλιών, την περιπέτεια των φαραγγιών ή την πιο ιδιαίτερη των σπηλαίων, αλλά και την κρητική φιλοξενία (ναι! Υπάρχει ακόμη) στα απομονωμένα ορεινά της χωριά. Ή μπορεί απλώς να περιπλανηθεί έχοντας τα μάτια ανοιχτά για τα μικρά αισθητικά θαύματα που απροσδόκητα μπορεί να ξεπηδήσουν μπροστά του. Αυτά που ξέρουν καλά να κρύβονται από όσους έχουν μάθει μόνο να καταναλώνουν»…\nΤο Φαράγγι της Σαμαριάς, προσθέτει, είναι το μεγαλύτερο σε μήκος από τα 100 και πλέον φαράγγια της Κρήτης. «Εχει εντυπωσιακά, μοναδικά, μορφολογικά γνωρίσματα. Αυτό που του προσδίδει ξεχωριστή αξία είναι η σχέση του με την ιστορία του ανθρώπου από τους αρχαιότατους χρόνους. Η ιστορία ξεκινά με τη Σαμαριά ως ιερό τόπο, τόσο σημαντικό, ώστε μόνον εκεί μπορούσε να καθαρθεί, για έναν άδικο φόνο, ένας θεός (ο Απόλλωνας στο ιερό της Τάρρας). Πιο πρόσφατα, η Σαμαριά και τα Λευκά Ορη ευρύτερα, έχουν συνδεθεί με κάθε αγώνα για την ελευθερία. Εκτός από την ξεχωριστή σε σύνθεση βιοποικιλότητα, συμπυκνώνονται εκεί ο πολιτισμός και οι παραδόσεις που δίνουν στην Κρήτη τον ιδιαίτερο χαρακτήρα της. Με δυο λόγια η Σαμαριά και τα Λευκά Ορη μπορούν να χαρακτηριστούν ως η ψυχή της Κρήτης».\n«Η Ελεύθερνα είναι ένας από τους σημαντικότερους αρχαιολογικούς χώρους της Μεσογείου»\nΤι συνέβη στην Κρήτη μετά την καταστροφή των μινωικών ανακτορικών κέντρων; Απαντήσεις σε αυτό το μείζον ερώτημα αναζητά εδώ και χρόνια στην Ελεύθερνα ο Νίκος Σταμπολίδης, καθηγητής του Παν/μίου Κρήτης και διευθυντής του Μουσείου Κυκλαδικής Τέχνης.\nΕκεί, στις βορειοδυτικές υπώρειες του Ψηλορείτη, ο καθηγητής ανασκάπτει μια πόλη που γεννήθηκε την 3η χιλιετία π.X. και μέτρησε 4.500 χρόνια ζωής πριν εγκαταλειφθεί οριστικά στις αρχές του 14ου αιώνα. Η πρώτη ακμή της τοποθετείται στο τέλος του 10ου μέχρι και τον 6ο αιώνα π.Χ., όταν δηλαδή η λαμπρή μινωική εποχή έσβηνε.\n«Οι Ελευθερνιώτες ασχολούνταν με τη γεωργία, την κτηνοτροφία, το εμπόριο και τον πόλεμο. Δεν είχαν βασιλιά, αλλά αριστοκρατικό πολίτευμα και ζούσαν σε μια ανοιχτή κοινωνία. Εκμεταλλεύονταν δύο λιμάνια, ένα στον Σταυρωμένο και ένα κοντά στον Πάνορμο, τις μεγάλες πλουτοπαραγωγικές πηγές στα Ταλαία Ορη (Κουλούκουνας) και τα λατομεία Περιστερέ. Είχαν κοπάδια όχι μόνο για κρέας και γάλα, αλλά και για μαλλί και δέρμα με τα οποία έφτιαχναν ασπίδες, υποδήματα, υφαντά που αντάλλασσαν ή πωλούσαν μαζί με θεραπευτικά βότανα, ξυλεία, μέλι αλλά και… ιδέες σε όλο το Αιγαίο, Πελοπόννησο, Αττική, Εύβοια, Δωδεκάνησα, Μ. Ασία, Κύπρο, Φοινίκη, Συρία, Αίγυπτο, Σικελία, Κ. Ιταλία».\nΗ Ελεύθερνα, στην καρδιά της Κρήτης, έδωσε χιλιάδες ευρήματα, αυτό όμως που εξέπληξε τους ανασκαφείς ήταν οι τάφοι της Ορθής Πέτρας. «Η νεκρόπολη αποδεικνύει την αλήθεια των ομηρικών στίχων και ιδιαίτερα των ταφικών εθίμων. Ο,τι αναφέρει ο Ομηρος στην Ιλιάδα το βρίσκουμε αυτούσιο στο νεκροταφείο της Ορθής Πέτρας. Εκεί εικονογραφούνται οι στίχοι του Ομήρου. Δεν είναι τυχαίο πως ο επικός ποιητής βάζει τον Ιδομενέα και τον Μυριώνη, δύο Κρητικούς να χτίσουν την πυρά του Πατρόκλου. Για όλα αυτά η Ελεύθερνα είναι ένας από τους σημαντικότερους αρχαιολογικούς χώρους της Μεσογείου».\n«Εχουμε το μεγαλύτερο τηλεσκόπιο της Ελλάδας»\n«Η Κρήτη μπήκε στον χάρτη της παγκόσμιας αστρονομίας με το Αστεροσκοπείο του Σκίνακα», υποστηρίζει ο ομότιμος καθηγητής Φυσικής στο Παν/μιο Κρήτης και διευθυντής του Αστεροσκοπείου, Γιάννης Παπαμαστοράκης. Το Αστεροσκοπείο ιδρύθηκε το 1986 από το Πανεπιστήμιο Κρήτης, το Ιδρυμα Τεχνολογίας και Ερευνας και το Ινστιτούτο Μαξ Πλανκ Εξωγήινης Φυσικής, στη κορυφή Σκίνακα του Ψηλορείτη, σε υψόμετρο 1.750 μέτρων.\nΤο 1995 εγκαινιάστηκε το τηλεσκόπιο 1,3 μ., που είναι το μεγαλύτερο εν λειτουργία της Ελλάδας. «Παρατηρήσεις από τον Σκίνακα περιλαμβάνονται σε περισσότερες από 100 ερευνητικές εργασίες που έχουν δημοσιευθεί σε έγκυρα διεθνή επιστημονικά περιοδικά», λέει ο κ. Παπαμαστοράκης και αναφέρει ενδεικτικά πως στις κορφές του Ψηλορείτη λύθηκε ένα αίνιγμα που για δεκαετίες βασάνιζε τους αστρονόμους, σχετικά με τους σπειροειδείς γαλαξίες και τη διαπερατότητά τους από το φως.\nΟ Σκίνακας, λέει ο ίδιος, χαρακτηρίζεται από εξαιρετικές συνθήκες παρατήρησης, συγκρίσιμες μόνο με εκείνες των μεγάλων αστεροσκοπείων του κόσμου, και διαθέτει όργανα υψηλής τεχνολογίας. «Η Κρήτη διαθέτει ιδιαίτερα γνωρίσματα, που συνδέονται με τη γεωγραφική της θέση, το ήπιο κλίμα της, τις φυσικές ομορφιές της, την ηρωική ιστορία, τη φιλομάθεια των κατοίκων.\nΗ δημιουργία την τελευταία 30ετία πρωτοπόρων εκπαιδευτικών και ερευνητικών ιδρυμάτων, όπως το Πανεπιστήμιο και το Ιδρυμα Τεχνολογίας και Ερευνας, την τελευταία 30ετία έχει προσθέσει έναν επιπλέον ισχυρό μοχλό ανάπτυξης στο νησί», λέει ο καθηγητής και συμπληρώνει πως θα ήταν δύσκολο να απαριθμήσει όλες τις σημαντικές ανακαλύψεις ερευνητών από το ΙΤΕ και το Πανεπιστήμιο.\nΘέλει όμως να σταθεί στις σεμιναριακές διαλέξεις του Κοινωφελούς Ιδρύματος Ωνάση και του ΙΤΕ, που έπαιξαν «καθοριστικό ρόλο για την επιστολή στήριξης της Ελλάδας από 22 παγκοσμίου κύρους επιστήμονες».\n«Η Κρήτη δεν είναι νησί… είναι ήπειρος»\n«Η Κρήτη δεν είναι νησί αλλά ήπειρος», λέει η διευθύντρια της Εθνικής Πινακοθήκης Μαρίνα Λαμπράκη–Πλάκα. «Σαν να ταξιδεύεις σε μια μικρή Ευρώπη. Διασχίζοντας το φαράγγι της Σαμαριάς ξεκινάς από την Ελβετία και φτάνεις στην Αφρική».\nΓεννήθηκε και μεγάλωσε στο Αρκαλοχώρι, νότια του Ηρακλείου. «Αισθάνομαι βαθιά Κρητικιά. Η κρητική ρίζα μού δίνει δύναμη να αντιπαρέρχομαι τις δυσκολίες και να σκέφτομαι αδιάκοπα αυτό που έλεγε ο Καζαντζάκης: κάνε ό,τι δεν μπορείς».\nΟι ορεινοί όγκοι, λέει, τα λασιθιώτικα βουνά, ο Ψηλορείτης και τα Λευκά Ορη ορίζουν χαρακτήρες ανθρώπων. «Οι ορεσίβιοι είναι άλλοι άνθρωποι από τους καλλιεργητές στο οροπέδιο Λασιθίου. Στο Ηράκλειο ζει ο κόσμος του εμπορίου, στο ημιορεινό Ρέθυμνο οι άνθρωποι του πνεύματος, στα Χανιά το άγριο κομμάτι της Κρήτης. Στα Σφακιά οι άνθρωποι είναι περήφανοι, υψίκορμοι και γαλανομάτηδες. Θαρρείς πως έχουν βγει από την “Οδύσσεια” και την “Ιλιάδα”. Αυτοί οι απρόσιτοι ορεσίβιοι Κρήτες διατηρούν τα πιο αυθεντικά χαρακτηριστικά διαμέσου των αιώνων».\nΜιλά για την Κρήτη της ιστορίας, του ήθους, των αγώνων, των θυσιών και το νησί με τις κεντημένες γεωγραφικές εκτάσεις. «Δεν είχαμε ποτέ τσιφλίκια. Και γι’ αυτό δεν υπάρχει τετραγωνικό μέτρο που να μην το έχει κεντήσει ο μόχθος του Κρητικού. Αυτός ο απέραντος τάπητας είναι το ηθικό τοπίο της Κρήτης».\nΕκτός από το τοπίο και τους ανθρώπους, τη γοητεύει η γλώσσα. «Οταν η Κρήτη πέρασε από την Αναγέννηση στην Τουρκοκρατία, η εγγράμματη παράδοση έγινε προφορική. Είχα έναν θείο που ήταν αναλφάβητος αλλά ήξερε όλο τον Ερωτόκριτο απέξω. Ο πλούτος της εγγράμματης γλώσσας άρδευσε την προφορική, την κράτησε πλούσια και ζωντανή. Για παράδειγμα, η μάνα μου έλεγε: μάζεψε την μπουγάδα να είναι μελίχλωρη. Ή όταν έχανε κάτι, έλεγε: το λαθοπόρεψα. Για να πει ψιλοβρέχει, έλεγε ροδοσταμίζει».\nΔεν ξεχνά να αναφερθεί στον Μινωικό πολιτισμό, τον πιο ειρηνικό πολιτισμό του κόσμου. «Οι μινωικές πόλεις και τα ανάκτορα ήταν ατείχιστα. Δεν φοβόνταν εξωτερικούς κι εσωτερικούς εχθρούς. Επικρατούσε ειρήνη επειδή υπήρχε υψηλό επίπεδο πολιτισμού, με μια ζωντάνια και μια αλληλεγγύη με τη φύση που δεν την ξαναβρήκαμε στους προϊστορικούς πολιτισμούς. Σε αυτή την κοινωνία οι γυναίκες είχαν ξεχωριστή θέση, ενώ έχει διατυπωθεί η θεωρία ότι ίσως είχαμε μητριαρχία».\n«Μοναδικός ο πλούτος των θαλασσών της Κρήτης»\n«Μελέτες των τελευταίων δέκα ετών στα παράκτια αλλά και βαθιά ενδιαιτήματα των θαλασσών της Κρήτης δείχνουν μια εξαιρετική ποικιλότητα ειδών», σημειώνει ο διευθυντής του Ελληνικού Κέντρου Θαλασσίων Ερευνών Κώστας Συνολάκης, που είναι και Κρητικός. Οπως ο ίδιος εξηγεί, η θάλασσα δεν δίνει τη δυνατότητα απομόνωσης πληθυσμών, τουλάχιστον στον βαθμό που δίνει το χερσαίο περιβάλλον ή τα γλυκά νερά. Αυτός είναι και ο λόγος που στη θάλασσα δεν συναντάμε συχνά ενδημικά είδη.\n«Οι θάλασσες της Κρήτης δε διακρίνονται από το πλήθος των ενδημικών ειδών που υπάρχουν στην ξηρά του νησιού και ειδικότερα στα φυτά του. Η Κρήτη, όμως, χαρακτηρίζεται από στενή και σχετικά απομονωμένη υφαλοκρηπίδα και αυτό της δίνει μια ασυνήθη ιδιαιτερότητα, κυρίως όσον αφορά τα βενθικά είδη», εξηγεί ο κ. Συνολάκης.\nΤα βενθικά είδη είναι οι οργανισμοί που ζουν στον βυθό. Να σημειωθεί πως το 98% των θαλάσσιων ειδών είναι βενθικά. «Οι έρευνες του ΕΛΚΕΘΕ έχουν καταλήξει σε ενδιαφέροντα συμπεράσματα για τη βιοποικιλότητα των θαλασσών της Κρήτης», συμπληρώνει ο κ. Συνολάκης κι εξηγεί: «Για παράδειγμα, έχει τεκμηριωθεί η παρουσία ψαριών που είναι Λεσεψιανοί μετανάστες, όπως τα Lagocephalus sceleratus (σ.σ.: λαγοκέφαλος) και Etrumeus teres. Οι Λεσεψιανοί μετανάστες είναι ψάρια που για πρώτη φορά βρέθηκαν στη Μεσόγειο, μετά το άνοιγμα της διώρυγας του Σουέζ το 1869, από τον μηχανικό Φερντινάντο Λεσέψ. Ο λαγοκέφαλος, που ως γνωστόν είναι δηλητηριώδης και επικίνδυνος, πλέον ανευρίσκεται πολύ συχνά στις θάλασσες της Κρήτης.\nΤο δεύτερο είδος είναι ένα εδώδιμο ψάρι που μπορεί να εξελιχθεί σε ένα σημαντικό εμπορικό είδος. Ηδη οι ψαράδες στα Χανιά το αποκαλούν γαυρόφρισσα, ενώ έχει προταθεί από Ελληνες ιχθυολόγους η υιοθέτηση της κοινής ονομασίας στρογγυλοσαρδέλα».\n«Ζωντανός οργανισμός η κρητική μουσική»\n«Η κρητική μουσική, σε αντίθεση με τη δημοτική παράδοση άλλων περιοχών της Ελλάδας, εξακολουθεί να είναι ζωντανή και να εμπλουτίζεται, και όπως κάθε “ζωντανός οργανισμός” που αναπτύσσεται και μεταλλάσσεται, δεν σταματά να ζει και να αναπνέει». Οι μουσικοί Γιώργος και Νίκος Στρατάκης, τα δύο αδέρφια από τη Μεγαλόνησο, διαγράφουν μια πολύ επιτυχημένη τροχιά στο στερέωμα της κρητικής μουσικής, με πρωτότυπες απόψεις και ατμόσφαιρα αυθεντικής γιορτής σε κάθε τους εμφάνιση.\nΜεγάλωσαν σε ένα ημιορεινό χωριό του Ηρακλείου, τη Ροδιά. Από πολύ μικρά είχαν μουσικά ακούσματα από ντόπιους καλλιτέχνες και ξεκίνησαν να παίζουν παραδοσιακά όργανα. Κομβικό σημείο ήταν η συνεργασία του Νίκου από τα 11 του χρόνια με τον Ψαραντώνη και μέσω αυτής της συνεργασίας «καταγράφηκαν» ιδιαίτερα ακούσματα και σημαντικές μουσικές πληροφορίες.\n«Η κρητική μουσική έχει επιδράσεις που έρχονται από πολύ παλιά, όπως για παράδειγμα από τη βυζαντινή μουσική. Σταδιακά, όλα αυτά τα στοιχεία τη διαμόρφωσαν και την εξέλιξαν και θα συνεχίζει να διαμορφώνεται και να εμπλουτίζεται. Δεν περιορίζεται σε μέτρα. Είναι ένα πάντρεμα της ψυχοσύνθεσης του καλλιτέχνη και του κόσμου που κάθε φορά απευθύνεται. Κατά τη διάρκεια της μουσικής εκτέλεσης κάθε χορού ή τραγουδιού ο μουσικός δεν περιορίζεται στην τυπική αναπαραγωγή της βασικής μελωδίας και του ρυθμού, αλλά αυτοσχεδιάζει και επιδρά πάνω σε αυτή. Γι’ αυτό και ο αυτοσχεδιασμός είναι αναπόσπαστο στοιχείο της κρητικής μουσικής. Η κρητική μουσική είναι ένας πολύ έξυπνος… ζωντανός οργανισμός: κρατάει ό,τι της ταιριάζει και προχωράει».\n«Οι μη Κρητικοί συγχέουν την κρητική μαντινάδα με τα στιχάκια του κιλού»\n«Η μαντινάδα είναι το δυσκολότερο είδος ποίησης. Σε δύο μόνο ιαμβικούς 15σύλλαβους ομοιοκατάληκτους στίχους πρέπει να αποδίδει αυτοτελές νόημα και να διαθέτει ποιητικές αρετές. Υφίσταται από τα αρχαία χρόνια, αλλά με τη σημερινή της μορφή εμφανίστηκε στην Κρήτη περί τον 15o αι. και διαδόθηκε ευρέως μετά τη δημιουργία του Ερωτόκριτου (1590)». Ο ραδιοφωνικός παραγωγός και στιχουργός Νίκος Τζιρτζιλάκης έχει μελετήσει όσο λίγοι το κεφάλαιο «μαντινάδα» στην Κρήτη.\n«Η κρητική παράδοση θεωρείται η πιο ζωντανή στον ελλαδικό χώρο και η μαντινάδα μπορεί και εκφράζει την ψυχοσύνθεση του Κρητικού». Βέβαια, ένα δίστιχο δεν αρκεί να διαθέτει τριάντα συλλαβές και ομοιοκαταληξία για να χαρακτηριστεί μαντινάδα. Θα πρέπει να διαθέτει σωστό τονισμό (ιαμβικό μέτρο), άρτια σύνταξη και να ενσωματώνει λέξεις του κρητικού ιδιώματος.\nΗ θεματολογία καλύπτει κάθε μορφή εκδήλωσης της καθημερινής ζωής του Κρητικού: χαρά, πόνο, αγάπη, έρωτα, ομορφιά, μίσος, φιλία, λεβεντιά, θυμό, νοσταλγία… «Οπως σε όλες τις μορφές τέχνης, έτσι και σε αυτήν της μαντιναδοποιίας, υπάρχουν άνθρωποι χαρισματικοί. Ενδεικτικά αναφέρω τους Νίκο Τζαγκαράκη, Νεκτάριο Λεουνάκη, Σπύρο Πανηγυράκη, Δέσποινα Σπαντιδάκη, Μιχάλη Στεφανάκη, Γιώργο Ραπτάκη, Πόπη Νικηφόρου, Βούλα Χανιωτάκη – Μπαστάκη, Ηλιάννα Λυκούδη, Κατερίνα Μπιρικάκη, Γιώργο Κοζύρη, Ανδρέα Στυλιανουδάκη, Μήτσο Σταυρακάκη, Γιώργο Καράτζη, Κωστή Μαγκουφάκη, Μάνια Μεσσαριτάκη».\nΗ συμβουλή του για όποιον αναζητά το γνήσιο, το πηγαίο είναι να ψάξει τους ίδιους τους μαντιναδολόγους. «Αν με ρωτούσε κάποιος πού μπορεί να πάει για να ακούσει μαντινάδες και να διασκεδάσει η απάντηση είναι προφανής: σε ένα κρητικό γλέντι! Οχι οπουδήποτε, αλλά σε γλέντια με μουσικούς που τιμούν και σέβονται την κρητική μουσική και τον στίχο. Δυστυχώς τα τελευταία χρόνια πολύς κόσμος, ιδιαίτερα οι μη Κρητικοί, συγχέουν την κρητική μουσική και τη μαντινάδα με την εμπορευματοποιημένη μουσική και τα στιχάκια του κιλού».


Ποιοι Είμαστε – S.B.C. Leather\n1996 Η εταιρία έκανε τα πρώτα τα της βήματα πριν από 25 χρόνια με το αρχικό εργαστήριο μας στην Άνω Τούμπα. Σε ένα κατάστημα λίγων τετραγωνικών μέτρων, ο Γεώργιος Σαρακινός ξεκινούσε μια επιχείρηση με τα ελάχιστα μέσα που διέθετε τότε, κάποιες βασικές μηχανές και πολύ διάθεση για δουλεία.\n2000 Μεταφορά σε πιο άνετο χώρο στην Κάτω Τούμπα, προσθήκη μηχανών και βελτίωση της ποιότητας, βάση των απαιτήσεων της εποχής. Στην ομάδα έρχεται να προστεθεί ο δεύτερος αδερφός ο Ευρύμαχος Σαρακινός και μια πρώτη ψηφιοποίηση της επιχείρησης που έμπαινε στον 21ο αιώνα.\n2002 Ανοίγει το πρώτο μας πρατήριο στην Αφεντούλη. Ο πρώτος μας εκθεσιακός χώρος για μια αλλαγή στην κατεύθυνση της παραγωγής. Πλέον έχουμε έτοιμα προϊόντα στο ράφι ανά πάσα στιγμή και όχι μόνον βάση παραγγελιών. Νέα, πιο σύγχρονα, μηχανήματα προστίθενται στην παραγωγή για την κάλυψη των αναγκών.\n2005 Μεταφορά στο νέο πρατήριο όπου και θα μας βρείτε πλέον στην Κ. Κρυστάλλη 3. Μεγαλύτερος χώρος, με συνεχώς αυξανόμενη ποικιλία. Ενδυνάμωση εξαγωγών προς Κύπρο και Βαλκανικές χώρες πρωτίστως. Διεύρυνση του πελατολογίου προς διάφορους συγγενείς κλάδους.


Βελόπουλος κατά Τσιόδρα και Σύψα: Παίρνουν λεφτά από τις φαρμακοβιομηχανίες | Pentapostagma\nΠολιτική 08.05.2020 - 16:42\nΟ πρόεδρος της Ελληνικής Λύσης, υποστήριξε πως οι δύο καθηγητές χρηματίζονται από φαρμακευτικές εταιρείες για να υποστηρίξουν τα εμβόλιά τους.\n«Είναι ένα παιδάκι, καθηγητής πανεπιστημίου είναι βέβαια ο άνθρωπος, που βγαίνει στον ΣΚΑΪ και παίρνει έργα από φαρμακοβιομηχανίες. Έχω εδώ αποφάσεις που λένε για 150 χιλ ευρώ. Βγαίνει ο κ. Σύψας και ο κ.Τσιόδρας και παίρνουν λεφτά από το πανεπιστήμιο για εργασίες σε φαρμακοβιομηχανίες. Δεν υπάρχει θέμα ηθικό όταν υποστηρίζουν εμβόλια αυτών των εταιρειών; Οι καθηγητές μας παίρνουν λεφτά από φαρμακοβιομηχανίες ενώ πιέζουν τους Έλληνες να κλειστούν στα σπίτια τους, τους τρομοκρατούν και έκλεισαν την οικονομίας της χώρας» ανέφερε χαρακτηριστικά.\nΠολιτική 05.05.2020 - 14:05 0\nΒελόπουλος για μάσκες: «Φυτευτός» ο Σωτήρης Τσιόδρας


Πολύμορφες εκδηλώσεις της Τ.Ο. Αιτωλοακαρνανίας του ΚΚΕ - ΑΣΤΑΚΟΣ NEWS - Για να τα ξέρετε όλα!\nΑρχική Ειδήσεις Αιτωλοακαρνανίας Πολύμορφες εκδηλώσεις της Τ.Ο. Αιτωλοακαρνανίας του ΚΚΕ\nΠολύμορφες εκδηλώσεις της Τ.Ο. Αιτωλοακαρνανίας του ΚΚΕ\nΗ Τ.Ο. Αιτωλοακαρνανίας του ΚΚΕ διοργανώνει πολύμορφες εκδηλώσεις αφιερωμένες στα 130 χρόνια από την 1η Μάη του Σικάγο & στα 80 χρόνια από το Μάη του΄36, σε όλο το Νομό.\nΤην Τρίτη 10/5, ώρα 20:00, στο «Τρικούπειο» Πολιτιστικό Κέντρο, η ΚΟΒ Μεσολογγίου θα πραγματοποιήσει προβολή της ταινίας «LUDLOW, οι έλληνες στους πολέμους του άνθρακα».\nΤην Τρίτη 10/5 & ώρα 20:00, στην αίθουσα του ΕΚΑ, η ΚΟΒ Κατασκευών Αγρινίου διοργανώνει εκδήλωση με θέμα «Οι μεγάλες απεργίες του κλάδου», με ομιλητή το Χρήστο Μπούρα, μέλος της ΤΕ Αιτωλοακαρνανίας του ΚΚΕ.\nΤην Τετάρτη 11/5 & ώρα 20:00, στην αίθουσα του Δημαρχείου Αιτωλικού, η ΚΟΒ Αιτωλικού θα πραγματοποιήσει προβολή της ταινίας «LUDLOW, οι έλληνες στους πολέμους του άνθρακα».\nΤην Τετάρτη 11/5 & ώρα 19:30, στα γραφεία του ΚΚΕ, Ι. Σταΐκου 2 (2ος όροφος), η ΚΟΒ Υγείας Αγρινίου διοργανώνει εκδήλωση με ομιλητή τον Κώστα Τζερτεμέλη, μέλος της ΕΟΕ της ΤΕ Αιτωλοακαρνανίας του ΚΚΕ, θα γίνει απαγγελία και του ποιήματος «Ομιλία ενός εργάτη σ’ ένα γιατρό» του Μ. Μπρέχτ.\nΤην Πέμπτη 12/5 & ώρα 19:30, στο Δημοτικό Κατάστημα Αγ. Κωνσταντίνου, η ΚΟΒ Αγρινίου διοργανώνει εκδήλωση με ομιλητή το Βασίλη Δήμα, στέλεχος του ΚΚΕ.\nΤην Πέμπτη 12/5 & ώρα 19:30, στα γραφεία του ΚΚΕ, Ι. Σταΐκου 2 (2ος όροφος), η ΚΟΒ Εκπαιδευτικών Αγρινίου διοργανώνει παρουσίαση του βιβλίου «Η αριστερή παράταξη των δασκάλων στο μεσοπόλεμο», με ομιλήτρια την Πένυ Τριάντη, μέλος της ΕΠ Δυτικής Ελλάδας του ΚΚΕ, θα γίνει απαγγελία και του ποιήματος «Ο δάσκαλος», του Κώστα Βίρβου.\nΤο Σάββατο 14/5 & ώρα 20:30, στην αίθουσα του Δημαρχείου Βόνιτσας, η ΚΟΒ Βόνιτσας διοργανώνει εκδήλωση με θέμα «Οι αγώνες των καπνεργατών & καπνοπαραγωγών», με ομιλητή το Νώντα Μωραΐτη, μέλος του Γραφείου της ΤΕ Αιτωλοακαρνανίας του ΚΚΕ.\nΤην Κυριακή 15/5 & ώρα 11:00, στην αίθουσα του Δημαρχείου Αστακού, η ΚΟΒ Αστακού διοργανώνει παρουσίαση της έκδοσης για τη διημερίδα της ΚΕ του ΚΚΕ με τίτλο: «Η εμφάνιση της εργατικής τάξης, ο ρόλος της στους κοινωνικούς και πολιτικούς αγώνες στον 20ό αιώνα και η στρατηγική του ΚΚΕ», με ομιλητή τον Τίμο Παπανικολάου, μέλος της ΕΠ Δυτική Ελλάδας του ΚΚΕ.\nΤην Κυριακή 15/5 & ώρα 11:00, στο καφενείο του «Παντρεμένου» στο Καινούργιο, η ΚΟΒ Τριχωνίδας διοργανώνει εκδήλωση με ομιλητή το Νίκο Φλώρο, μέλος της ΤΕ Αιτωλοακαρνανίας του ΚΚΕ.


Μπορείς να νιώθεις απώλεια λίπους\nΚέντρο απώλειας βάρους στο marrero la\nΜπορείς να νιώθεις απώλεια λίπους - Τρώνε λίπος για να χάσουν βάρος βιβλίο\nΕισάγετε μια έγκυρη διεύθυνση e- mail. Δες επίσης: Τα 7 κορυφαία ζεστά ροφήματα για απώλεια λίπους. Μπορείς να νιώθεις απώλεια λίπους. Γρήγορος μεταβολισμός: Είναι ένας από τους βασικούς στόχους που μπορείς να θέσεις για να πετύχεις μια υγιεινή απώλεια κιλών και ένα υγιές σώμα.\nΣυγκατάθεση σχετικά με τα cookies της διαδικτυακής τοποθεσίας H διαδικτυακή τοποθεσία της ΒΙΟΝΑΤ ενδέχεται να ζητήσει από το πρόγραμμα περιήγησής σας να αποθηκεύσει cookies ένα μικρό αρχείο δεδομένων στον υπολογιστή ή. Και όσο η αντίστροφη μέτρηση για τις εξορμήσεις σου στις παραλίες αλλά και τη στιγμή που θα φοράς τα καλοκαιρινά σου outfits πλησιάζει, τόσο περισσότερο. Όλα τα μηνύματα e- mail από το σύστημα θα στέλνονται σε αυτή τη διεύθυνση.\nΥπάρχουν τρόποι να χάσεις κιλά χωρίς πείνα χρησιμοποιώντας τη δύναμη του μυαλού σου τον καθημερινό σου προγραμματισμό και παίρνοντας πιο « έξυπνες» αποφάσεις για να νιώθεις χορτάτη ενώ. Καλησπέρα Μαρία Αν δεν είσαι τουλάχιστον 18 χρόνων θα πρέπει να συμβουλευτείς πρώτα τους γονείς σου και μετά να προχωρήσεις σε αγορά.\nΔεν θα μιλήσουμε για δίαιτα!\nΑπώλεια της όρεξης στο πρώιμο σύμπτωμα της εγκυμοσύνης\nΑποτελεσματική υγιεινή απώλεια βάρους διατροφής\nΑπώλεια λίπους με ώθηση ups\nHcg σχέδιο διατροφής πριν και μετά τις εικόνες\nΔιατροφικό διάγραμμα για απώλεια βάρους 10kg σε 10 ημέρες\nΠράσινο εκχύλισμα κόκκων καφέ σε bj s\nΠόσο βάρος μπορεί να χάσει u χωρίς να τρώει για μια μέρα\nΥγειονομική περίθαλψη και διατροφή\nΘα χάσω βάρος σε κετόνες βατόμουρου\nΜηνύματα για απώλεια βάρους\nΠόσα κιλά για να χάσετε για να ρίξετε 2 μεγέθη\nΒιβλία διατροφής με χαμηλό γλυκαιμικό φορτίο\nΑδέσποτη απώλεια λίπους στο σπίτι hiit


KOYΪΖΟΣ: Η εκκένωση του ΟΑΚΑ και η πιθανή... κωλοτούμπα - Αθλητισμός - Νέα Κρήτη\nΤώρα διαβάζετε: KOYΪΖΟΣ: Η εκκένωση του ΟΑΚΑ και η πιθανή... κωλοτούμπα\nΑνανέωση 13/05/2019, 12:17\nKOYΪΖΟΣ: Η εκκένωση του ΟΑΚΑ και η πιθανή... κωλοτούμπα\n1. Είναι αλήθεια ότι θερμά συγχαρητήρια απ’ όλες τις αποστολές απέσπασαν ο πρόεδρος της ΕΠΣ Λασιθίου, Σύλλας Λουτσέτης, και οι συνεργάτες του, για την άψογη διοργάνωση και τη φιλοξενία στους αγώνες που έγιναν στην Ιεράπετρα για το Κύπελλο Μάχης Κρήτης;\n2. Ποιος παλαίμαχος διαιτητής του Ηρακλείου βρέθηκε το Σάββατο το βράδυ στην Ιεράπετρα και έφαγε ψαράκι με ένα μέλος της ΕΠΣΗ, ένα παράγοντα ομάδας της ΕΠΣ Λασιθίου και έναν τραγουδιστή, και είπαν πολλά, πάρα πολλά και ενδιαφέροντα;\n3. Είναι αλήθεια ότι ο Α’ αντιπρόεδρος της ΕΠΣ Ηρακλείου, Πλούταρχος Κουτεντάκης, κέρδισε το θερμό και παρατεταμένο χειροκρότημα όλων των προσκεκλημένων στην προχθεσινή βραδιά γιορτής της ΕΠΣ Λασιθίου, όταν πήρε το μικρόφωνο και έκανε τον καθιερωμένο χαιρετισμό;\n4. Γνωρίζετε ότι οι υπεύθυνοι της Μικτής ομάδας της ΕΠΣ Ηρακλείου παραδέχτηκαν τη δίκαιη επικράτηση των αντιπάλων και συνεχάρησαν την ομάδα της ΕΠΣ Ρεθύμνης για τη νίκη της;\n5. Είναι αλήθεια ότι, εκτός των ανθρώπων της ΕΠΣ Λασιθίου, που κατάφεραν να διοργανώσουν άριστα το Κύπελλο Μάχης Κρήτης, ένας ακόμα βασικός συντελεστής που βοήθησε πολύ ήταν ο παράγοντας του ΠΟΑ Γιώργος Λέλεκας, στο ξενοδοχείο του οποίου διέμειναν οι αποστολές;\n6. Γνωρίζετε ότι, εφόσον γίνει αυτό που έντονα ακούγεται και από την Α1 της ΕΠΣΗ ανεβούν οι τρεις πρώτες ομάδες, ίσως και η τέταρτη στη Γ’ Εθνική λόγω αναδιάρθρωσης, αυτό θα φέρει σοβαρές ανακατατάξεις σε όλες τις κατηγορίες του τοπικού;\n7. Είναι αλήθεια ότι ο πρώην πρόεδρος της Ομόνοιας Καλλιθέας, Μανόλης Τζανακάκης, ήταν ο μοναδικός ίσως Ηρακλειώτης οπαδός της ΑΕΚ που είχε την τύχη να παρακολουθήσει τον τελικό Κυπέλλου του ΟΑΚΑ, ΠΑΟΚ-ΑΕΚ, αφού ως γνωστόν το ματς ήταν κεκλεισμένων των θυρών;\n8. Έχετε ξανακούσει σε παιχνίδι που είναι κεκλεισμένων των θυρών να λένε τα μεγάφωνα του Σταδίου ότι, εάν οι φίλαθλοι του ΠΑΟΚ και της ΑΕΚ δεν πάνε στις θύρες 23 και 31 αντίστοιχα, θα διαταχθεί η εκκένωση του Σταδίου;\n9. Οι δύο εκπρόσωποι της FIFA και της UEFA (κ. Φούσεκ και κ. Βέλα), που έδωσαν το “παρών” στον τελικό ΠΑΟΚ-ΑΕΚ και παρακολούθησαν το ξύλο που έπεσε πριν, κατά τη διάρκεια, αλλά και μετά τη λήξη του αγώνα στα επίσημα του ΟΑΚΑ, τι έχουν άραγε να πουν;\n10. Είναι αλήθεια ότι προχθές, στον τελικό ΠΑΟΚ-ΑΕΚ, ο πρόεδρος της ΕΠΟ κ. Γραμμένος δεν πρόλαβε να κάνει αυτός την απονομή, αφού ο αρχηγός και οι ποδοσφαιριστές του ΠΑΟΚ πήραν μόνοι τους το κύπελλο πάνω από το τραπεζάκι της Cosmote;\n11. Σήμερα, όπως ακούγεται, μπορεί ο υφυπουργός Αθλητισμού να φέρει την τροπολογία για την αναδιάρθρωση στο ελληνικό ποδόσφαιρο. Ο βουλευτής Ηρακλείου, Γ. Μιχελογιαννάκης, θα κάνει πράξη τη δέσμευσή του, ότι δε θα την ψηφίσει, ή μήπως κάνει καμιά κωλοτούμπα;\n12. Εκτός του δικού μας συριζαίου βουλευτή, Γ. Μιχελογιαννάκη, οι υπόλοιποι 10 βουλευτές του ΣΥΡΙΖΑ, που και αυτοί είχαν δηλώσει ότι δε θα ψηφίσουν την τροπολογία για την αναδιάρθρωση, άραγε τι θα κάνουν;\n13. Γνωρίζετε ότι, εκτός από το σενάριο που παίζει δυνατά να δούμε, αντί τη νέα ομάδα του Αχιλλέα, τον Βόλο, στη Σούπερ Λίγκα, τον Ηρακλή Θεσσαλονίκης, παίζει εξίσου δυνατά και το άλλο σενάριο να δούμε τον Κομπότη ή τον Μονεμβασιώτη του Απόλλωνα να αγοράζουν τον ΑΦΜ της ΠΑΕ Λαμίας;\n14. Λέτε, μετά τον προχθεσινό τελικό στο άδειο από φιλάθλους ΟΑΚΑ, ο υφυπουργός Αθλητισμού κ. Βασιλειάδης στον φάκελο προς τη FIFA για τη διεκδίκηση του Μουντιάλ του 2030 να προβλέπει και να προτείνει στη διεθνή συνομοσπονδία και τον τελικό του Μουντιάλ του 2030 με άδειες κερκίδες;


PLAYGROUND: Ιντερμέτζο Συνύπαρξης και Θεατρικής Δημιουργίας, της Ντόρας Αρκουλή - iporta.gr\nDora Arkouli / 30 Ιουνίου 2021 / No Comment\nΚεντρική φωτό: Γιώργος Παπαδόπουλος\nPLAYGROUND: Ιντερμέτζο Συνύπαρξης και Θεατρικής Δημιουργίας\nΚάπου μεταξύ μαγείας και ονείρου, στη διεύθυνση https://play-ground.gr/, συναντάς έναν πρωτότυπο χώρο συνύπαρξης δημιουργών και φιλοξενίας ανέκδοτων θεατρικών έργων, προς ελεύθερη ανάγνωση και τέρψη των θεατρόφιλων αναγνωστών. Ένα εγχείρημα ουμανιστικής λογικής ως πλαίσιο περίεξης για συγγραφικές πένες παντός καιρού και ύφους. Μια στέγη ονείρου από υλικά μυστηρίου, δράματος, κωμωδίας και σασπένς.\nΟι εμπνευστές και ιδρυτές του, θεατρικοί συγγραφείς Κατερίνα Λουκίδου και Μάνος Κουνουγάκης, μάς μιλούν με αφορμή την επέτειο του πρώτου χρόνου ζωής του.\nΟ Ντάριο Φο έλεγε ότι ενώ η κρίση απειλεί τη χαρά των ανθρώπων, ο σφυγμός της ζωής χτυπάει εκεί που υπάρχουν άνθρωποι που επινοούν πιθανούς τρόπους ως απάντηση στα προβλήματα, οδηγούμενοι από τη θέληση να χτίσουν κάτι καινούργιο για να φέρουν την αλλαγή. Ποια ανάγκη γέννησε το Playground; Ποιους σκοπούς εξυπηρετεί;\nΜάνος: Σας ευχαριστούμε πολύ για την πρόσκληση. Η δημιουργία του PlayGRound προέκυψε μέσα από τις ανάγκες της κοινότητας των νέων Ελλήνων θεατρικών συγγραφέων. Έχοντας συνυπάρξει με πολλούς από αυτούς τα τελευταία χρόνια είδαμε πως έργα που εκτιμούσαμε και αγαπούσαμε έμεναν στα «συρτάρια» των δημιουργών τους. Παράλληλα θεατρικές ομάδες, ηθοποιοί και σκηνοθέτες μάς εξέφραζαν το προβληματισμό τους για την έλλειψη νέων ελληνικών έργων, γεγονός που πραγματικά μας παραξένευε γνωρίζοντας τη δουλειά τόσων συγγραφέων. Οπότε το PlayGRound δημιουργήθηκε ως μια γέφυρα που θα φέρει κοντά τις δύο πλευρές. Μια βιβλιοθήκη νέων ελληνικών έργων όπου η κάθε ομάδα, σκηνοθέτης ή ακόμα και αναγνώστης μπορεί να βρει, να διαβάσει και να αγαπήσει ελληνικά θεατρικά έργα. Το PlayGRound είναι επίσης ένας χώρος συλλογικότητας όπου συνυπάρχουν και συνδημιουργούν άνθρωποι με κοινή αγάπη για τη θεατρική γραφή. Πιστεύω μας είναι πως δεν υπάρχει ανταγωνισμός στη γραφή και κατ’ επέκταση στην τέχνη. Για εμάς ο κάθε συγγραφέας είναι ένας συνοδοιπόρος που μας ανοίγει μονοπάτια σε νέους κόσμους μέσα από τα έργα του. Οπότε για μας η ύπαρξη του PlayGRound και το γεγονός πως πολλοί συγγραφείς αγκάλιασαν το εγχείρημά μας είναι ένα μήνυμα πως όσα πιστεύουμε δεν είναι ουτοπικά.\nΚατερίνα: Ευχαριστούμε πολύ για καλά σας λόγια! Θα έλεγα κι εγώ ότι η καραντίνα και η φυσική απομάκρυνση από το χώρο του θεάτρου έδωσε μια ώθηση σε αυτό που θέλαμε να κάνουμε με το Μάνο. Έναν τόπο συνάντησης και για τους ανθρώπους του θεάτρου.\nΚατερίνα και Μάνο, μέσα από τον εμπνευσμένο ιστότοπο του Playground, δώσατε φωνή σε χαρακτήρες που περίμεναν στωικά μέσα σε συρτάρια το ζωντάνεμά τους. Ένα χρόνο μετά, πώς αποτιμάτε το εγχείρημα; Πέτυχε τους σκοπούς του; Ποιοι είναι οι νέοι σας στόχοι;\nΚατερίνα: Ένα χρόνο μετά, μπορώ να πω ότι είμαστε πολύ ευχαριστημένοι από την πορεία του PlayGRound κάτι που φυσικά οφείλεται στην ανταπόκριση των συγγραφέων. Ο αριθμός των έργων που καταφτάνουν προς ανάρτηση και ο αριθμός των συγγραφέων που μας εμπιστεύτηκαν μας επιβεβαιώνει ότι υπήρχε μεγάλο κενό στο κομμάτι της κυκλοφορίας των έργων και στην επικοινωνία μεταξύ μας. Η ποιότητα των κειμένων είναι εξίσου εξαιρετική από όσο μπορούμε να κρίνουμε. Θα έλεγα ότι έχει ήδη αρχίσει να διαμορφώνεται μια κοινότητα συγγραφέων που σιγά σιγά μαθαίνει να αλληλεπιδρά, εμπνέεται από τα κείμενα των υπολοίπων και παρακινείται να παράξει κείμενα επειδή ακριβώς υπάρχει αυτός ο χώρος έκθεσής τους. Για εμάς, ακόμα κι ένα έργο να βοηθήσαμε να δημιουργηθεί, ακόμα και μία/ένας συγγραφέας να μην τα παρατήσει μπροστά στο χαοτικό θεατρικό σύμπαν, είναι τρομερό κέρδος.\nΟι συγγραφείς είμαστε σε συχνή επικοινωνία μέσω των κοινωνικών δικτύων ώστε να μπορούμε μεταξύ μας να λύσουμε απορίες, να ανταλλάξουμε εμπειρίες και γνώση πάνω σε διάφορα θέματα τεχνικά ή συγγραφικά, όπως για παράδειγμα το περιεχόμενο και το κόστος των πνευματικών δικαιωμάτων, τρόπους προσέγγισης σκηνοθετών ή παραγωγών, τρόπους υποβολής προτάσεων χρηματοδότησης κοκ. Η αλληλεγγύη μεταξύ μας φαίνεται από το κέφι και χαρά όταν μία ή ένας από εμάς διακρίνεται σε κάποιο διαγωνισμό ή το έργο της/του εντάσσεται σε κάποια χρηματοδότηση.\nΜάνος: Όσον αφορά τους νέους μας στόχους αυτοί σχετίζονται με τις δράσεις που κάνουμε και την κοινότητα συγγραφέων που δημιουργείται εντός του PlayGRound. Σίγουρα θα μας ενδιέφερε να διοργανώσουμε αναλόγια σε θέατρα της Αθήνας αλλά και της επαρχίας. Ένας άλλος μεγάλος αλλά δύσκολος στόχος είναι σε βάθος χρόνου να δημιουργήσουμε την Αγγλική εκδοχή του ιστότοπου ανεβάζοντας και προωθώντας έργα ελλήνων συγγραφέων μεταφρασμένα στα αγγλικά. Πραγματικά πιστεύουμε πως στην Ελλάδα έχουμε εξαιρετικές πένες οι οποίες μπορούν να σταθούν με μεγάλη επιτυχία στις σκηνές του εξωτερικού. Και φυσικά θέλουμε να μεγαλώσει ακόμα περισσότερο η κοινότητά μας όχι μόνο με συγγραφείς αλλά και με επαγγελματίες του θεάτρου. Για παράδειγμα, θα μας ενδιέφερε θεατρολόγοι και κριτικοί να γράψουν για τα έργα που φιλοξενούμε.\nΠόσα έργα και συγγραφείς φιλοξενούνται στο Playgroundμέχρι τώρα που μιλάμε;\nΜάνος:Αυτή τη στιγμή φιλοξενούμε 78 έργα από 45 συγγραφείς. ΟΙ περισσότεροι ανήκουν σε μια νέα γενιά συγγραφέων, ανεξαρτήτου ηλικίας, έργα των οποίων έχουν αρχίσει σταδιακά να κάνουν την εμφάνισή τους στα ελληνικά θέατρα. Έχουν βέβαια στηρίξει την προσπάθειά μας με έργα τους και καταξιωμένοι στο χώρο συγγραφείς όπως ο Θανάσης Τριαρίδης, ο Βαγγέλης Χατζηγιαννίδης, ο Μάνος Κοντολέων και η Σοφία Διονυσοπούλου.\nΚατερίνα: Το καλό νέο είναι ότι μας έρχονται συνέχεια νέα έργα και συγγραφείς και δεν έχουμε προλάβει να τα διαβάσουμε και να δρομολογήσουμε την ανάρτησή τους. Στο σημείο αυτό ήθελα να αναφερθώ στον αφανή ήρωα, το Γιώργο, ο οποίος έχει αναλάβει αφιλοκερδώς τη δημιουργία της πλατφόρμας και όλο το κομμάτι της τεχνικής υποστήριξής της.\nΑπευθύνονται σε εσάς θεατρικές ομάδες, ηθοποιοί, σκηνοθέτες ή και παραγωγοί προκειμένου να ζητήσουν έργα για παράσταση;\nΚατερίνα: Σε εμάς προσωπικά έχουν απευθυνθεί διάφοροι ηθοποιοί, σκηνοθέτες και σκηνοθέτριες καθώς και ερασιτεχνικές ομάδες οι οποίες αναζητούν φρέσκα κείμενα με μια νέα ματιά πάνω στα πράγματα. Επειδή ούτε ο Μάνος ούτε εγώ έχουμε το ρόλο της προώθησης συγκεκριμένων έργων ή συγγραφέων, τους παραπέμπουμε στις περιλήψεις και στο φίλτρο που αφορά τον αριθμό προσώπων. Λόγω πλέον του μεγάλου αριθμού έργων σκεφτόμαστε επίσης να ενεργοποιήσουμε κάποια κατηγοριοποίηση των έργων, γνωρίζοντας βεβαίως ότι αυτό θα ενέχει ένα βαθμό αυθαιρεσίας. Πιο σπάνια, αν αυτό που ζητάει μια ομάδα είναι κάτι πολύ συγκεκριμένο (πχ. κωμωδία επιστημονικής φαντασίας με πρωταγωνίστριες γυναίκες) μπορεί, επειδή γνωρίζουμε το σύνολο των έργων, να υποδείξουμε κάτι, πάντα με την επιφύλαξη ότι και άλλα κείμενα με διάφορες αλλαγές και σκηνοθετικές παρεμβάσεις μπορεί να εμπίπτουν σε αυτή την κατηγορία.\nΠώς μπορούν να συμμετέχουν και να συνδράμουν οι θεατρικοί συγγραφείς στη διαδικτυακή σας κοινότητα;\nΜάνος: Μπορούν να επικοινωνήσουν μαζί μας στο [email protected] για μια πρώτη γνωριμία και εμείς θα τους καθοδηγήσουμε για τη διαδικασία υποβολής των έργων τους.\nΠοιες άλλες δράσεις εκτυλίσσονται στο σκηνικό του διαδικτυακού σας ιστότοπου;\nΚατερίνα: Από τον Ιανουάριο λειτουργεί διαδικτυακά μια πολύ γόνιμη Ομάδα Γραφής, την οποία χαϊδευτικά ονομάζουμε PlayGRoup, στην οποία συμμετέχουν δέκα συγγραφείς του PlayGRound και δημιουργήθηκε μετά από ανοιχτή πρόσκληση. Εμείς απλά παρέχουμε την πλατφόρμα επικοινωνίας και έναν συντονισμό, ενώ όλη η δουλειά του σχολιασμού γίνεται ισότιμα από κάθε μέλος της. Αναμένεται να τελειώσει τις εργασίες της το Δεκέμβριο με παραγωγή ενός ολοκληρωμένου έργου από κάθε συγγραφέα. Φυσικά και η συμμετοχή σε αυτήν δεν επιβαρύνει οικονομικά τους/τις συγγραφείς. Από Ιανουάριο θα ξεκινήσουμε νέες Ομάδες Γραφής, μία ή παραπάνω, ανάλογα με τη ζήτηση, και ευχόμαστε οι συγγραφείς μας να θελήσουν να αναρτήσουν τα τελικά έργα τους στο PlayGRound. Τα πράγματα μέχρι τώρα πάνε πολύ καλά, βλέπουμε να γράφονται υπέροχα κείμενα!\nΕπίσης δεχόμαστε πολλές ιδέες από τους συγγραφείς μας για νέες δράσεις, όπως για παράδειγμα λέσχες ανάγνωσης και σχολιασμού έργων που βρίσκονται σε διαδικασία γραφής από τους συγγραφείς μας ή ακόμη και από νέους συγγραφείς εκτός PlayGround, κριτικές για έργα και άλλες πολλές που σκεφτόμαστε σοβαρά να ενεργοποιήσουμε στο άμεσο μέλλον.\nΠώς βλέπετε το επάγγελμα του θεατρικού συγγραφέα σήμερα;\nΜάνος: Η αλήθεια είναι πως είναι δύσκολο να θεωρηθεί επάγγελμα με την καθαρή έννοια του όρου καθώς χρήματα από τα έργα τους μπορούν να βγάλουν σε ορισμένες περιπτώσεις οι καταξιωμένοι συγγραφείς του χώρου. Οι νέοι ή λιγότερο καταξιωμένοι συγγραφείς γράφουν από αγάπη για τη τέχνη τους με την ελπίδα πως θα γεννήσουν όμορφες ιστορίες και κόσμους ενώ εργάζονται παράλληλα σε κάποιο άλλο τομέα. Πάντως σαφέστατα η αφοσίωση και σκληρή δουλειά που απαιτείται εκ μέρους του συγγραφέα είναι αντίστοιχη με αυτή που απαιτείται από κάθε επαγγελματία.\nΚατερίνα: Έτσι είναι και δυστυχώς η δυσκολία ανάπτυξης του επαγγέλματος οφείλεται σε ελλιπή σχεδιασμό και κίνητρα από την πολιτεία για την ενθάρρυνση της θεατρικής γραφής και την ανάδειξη νέων ταλέντων – τη στιγμή που άλλες χώρες όπως για παράδειγμα η Αγγλία επενδύουν σε αυτό. Οφείλεται επίσης στην αντικειμενική δυσκολία των θεατρικών ομάδων να πληρώσουν για πνευματικά δικαιώματα. Έτσι είτε γίνονται παραστάσεις που δεν βασίζονται απαραιτήτως σε ολοκληρωμένα κείμενα, είτε βλέπουμε συχνά διασκευές και μεταφράσεις έργων ξένων συγγραφέων που γίνονται εκ των ενόντων, κάτι που αποθαρρύνει τη δημιουργία πρωτότυπου θεατρικού έργου. Νομίζω ότι το PlayGround, αποτελώντας έναν τόπο συγκέντρωσης των συγγραφέων, θα μπορούσε να παίξει ένα ρόλο στην άρθρωση αυτών των προβλημάτων και στην διεκδίκηση της δημιουργίας μιας νέας κουλτούρας αναφορικά με το σύγχρονο ελληνικό έργο και τη θέση των συγγραφέων.\nΤι χρειάζεται να έχει ένα θεατρικό κείμενο για να βρει το δρόμο του σε μια θεατρική σκηνή;\nΚατερίνα: Πρακτικά χρειάζεται να έχει ένα μέγεθος που να μπορεί να οδηγήσει σε παράσταση (εμείς δεχόμαστε μόνο κείμενα άνω των 6000 λέξεων). Ιδανικά και θεωρητικά, χρειάζονται καθαροί θεατρικοί χαρακτήρες, ένας άξονας που να μπορεί ο θεατής να παρακολουθήσει χωρίς να αναρωτιέται τι βλέπει και δραματουργία. Ωστόσο, τίποτα από αυτά δεν αποκλείει αριστουργήματα που δεν ακολουθούν τυπικούς κανόνες. Για μένα τελικά το απολύτως απαραίτητο είναι να φαίνεται η φωνή του/της συγγραφέα. Και η φωνή αυτή διαμορφώνεται και ακονίζεται με τη διαδικασία της γραφής, της ανατροφοδότησης και της έκθεσης. Άρα φωνή και εξωστρέφεια.\nΜάνος: Πέρα από τα αντικειμενικά κριτήρια που ανέφερε η Κατερίνα, θα ήθελα επίσης να αναφερθώ και στα υποκειμενικά κριτήρια που καλώς ή κακώς -καλώς κατά τη γνώμη μου- υπάρχουν στη γραφή και τη τέχνη. Από τις συζητήσεις μας με ανθρώπους του χώρου έχουμε καταλήξει πως το γούστο και τα κριτήρια διαφέρουν από δέκτη σε δέκτη. Έτσι ένα έργο που ο Δέκτης Α θα θεωρήσει κακό ή μέτριο, ο Δέκτης Β μπορεί να το αποθεώσει. Οπότε σίγουρα κάποιος πρέπει να σταθεί τυχερός το έργο του να διαβαστεί από ανθρώπους που θα το αγαπήσουν. Για αυτό και η δουλειά του θεατρικού συγγραφέα στην Ελλάδα δεν τελειώνει με τη γραφή. Θα πρέπει επίσης να βρει τρόπους να προωθήσει τη δουλειά του για να διαβάσουν το έργο του όσοι περισσότεροι γίνεται. Εδώ βοηθάει πολύ το διαδίκτυο. Για παράδειγμα, τόσο εγώ όσο και η Κατερίνα όταν πριν λίγα χρόνια φτιάξαμε τα προσωπικά μας σάιτ είδαμε πως δόθηκε η ευκαιρία σε περισσότερους ανθρώπους να διαβάσουν τη δουλειά μας.\nΤι θα λέγατε σε ένα νέο δημιουργό θεατρικών έργων σε πρωτόλεια φάση;\nΜάνος: Να γράφει. Όσο ταλέντο κι αν έχει κάποιος δεν μπορεί να εξελιχθεί αν δεν δουλέψει. Χρειάζεται συνεχές διάβασμα, γράψιμο και φυσικά επιμέλεια των έργων σου. Επίσης θα τον συμβούλευα να γράφει έργα που τον εκπροσωπούν και να προσπαθήσει να φτιάξει τον δικό του συγγραφικό κόσμο. Και φυσικά να έχει επιμονή, υπομονή και πίστη στο έργο του/της. Τα έργα κάποιου μπορεί να μην ανεβαίνουν για πολύ καιρό – ίσως για χρόνια. Όμως κάποια στιγμή θα υπάρξει κάποιος που θα αγαπήσει το έργο και θα θελήσει να το ανεβάσει.\nΚατερίνα: Να γράφει, να διαβάζει και να βλέπει πολύ θέατρο και να μη φοβάται τους πειραματισμούς. Και όταν ολοκληρώσει ένα έργο, θα χαρούμε πολύ να έρθει σε επικοινωνία μαζί μας!


Σοκ από ΗΠΑ προς Ελλάδα: «Αν θέλετε χρηματοδότηση αγοράς F-35 να αποσύρετε τους S-300PMU1 & όλα τα ρωσικά α/α όπλα» - Triklopodia\nΕΝΟΠΛΕΣ ΔΥΝΑΜΕΙΣ. ΣΤΡΑΤΙΩΤΙΚΟΙ ΕΞΟΠΛΙΣΜΟΙ. - 30 Ιούλ 2019 - 19:16\nΟι ΗΠΑ δεν θέλουν σε καμία περίπτωση η ΠΑ να πραγματοποιήσει ασκήσεις του S-300PMU1 με το F-35 αποκαλύπτοντας τις «αδύναμες γωνίες» του stealth μαχητικού από ένα ρωσικό σύστημα. Αλλωστε οι Ρώσοι τεχνικοί μπαινοβγαίνουν στην Μοίρα της Κρήτης, προσπαθώντας να διατηρήσουν την επιχειρησιακή διαθεσιμότητα έστω της μίας συστοιχίας…\nΘα μπορούσαν να γίνουν μέχρι και εχθρικές. Ενα δημοσίευμα που προειδοποιούσε την Αθήνα για την ρωσική οργή σε περίπτωση που οι Ισραηλινοί γίνονταν κοινωνοί των επιχειρησιακών χαρακτηριστικών των S-300PMU1, μόνο τυχαίο δεν είναι…


Νίκος Παπαθανάσης: Το άνοιγμα της εστίασης «κουμπώνει» για 1η Ιουνίου - Ίσως στις 25 Μαΐου τα εμπορικά κέντρα - Bizness.gr\n“Η αγορά άνοιξε πολύ καλά, ιδιαίτερα στο δεύτερο στάδιο, τη Δευτέρας στις 11 του μηνός, ενώ στο πρώτο στάδιο, στις 4 του μηνός υπήρχε μια αναμονή” τόνισε ο Υφυπουργός Ανάπτυξης, Νίκος Παπαθανάσης στον Θέμα 104,6.\n“Αυτήν την εβδομάδα υπήρχε ικανοποιητικότατη και προχωράμε καλά. Όλα τα μέτρα τηρούνται, υπάρχει άψογη συνείδηση του εμπορικού κόσμου” σχολίασε ο Υφυπουργός και γνωστοποίησε ότι “η εστίαση έχει προσδιοριστεί να ανοίξει την 1η Ιουνίου. Φαίνεται ότι εκεί κουμπώνει”. Με δεδομένο πως “ό τι ξεκίνησε τη Δευτέρα, πριν 3 ημέρες, θα εκτιμηθεί περίπου στις 22 του μηνός και στις 18 του μηνός έχουμε απελευθέρωση της κίνησης στην ηπειρωτική Ελλάδα και την Κρήτη”, η εστίαση “παραμένει την 1η Ιουνίου, όπως έχει έχει σχεδιαστεί. Είναι το καλό σενάριο αυτό. Η καθυστέρηση, το πισωγύρισμα είναι το κακό σενάριο” εξήγησε ο Υφυπουργός.\nΓια τα καταστήματα που “δεν έχουν ούτε ένα μέτρο ημιυπαίθριου”, δηλαδή όσα χαρακτηρίζονται ως τελείως “κλειστά”, αυτά θα λειτουργήσουν με συγκεκριμένους κανόνες εντός του Ιουνίου υποστήριξε ο Υφυπουργός Ανάπτυξης. Επιπλέον, ο κ. Παπαθανάσης ανέφερε για τα μεγάλα εμπορικά κέντρα ότι παρόλο που είναι “προγραμματισμένα να ανοίξουν την 1η Ιουνίου, γίνεται όμως συζήτηση, για να ανοίξουν στις 25 του μηνός”, την ώρα που “τα μπαρ πάνε πίσω”, σημείωσε ο Υφυπουργός.\nRelated Topics:ΆνοιγμαΕμπορικά κέντραΕστίασηΚαταστήματα εστίασηςΝίκος ΠαπαθανάσηςΣυνέντευξηΥπουργείο Ανάπτυξης και Επενδύσεων\nΕΦΕΤ: Τι ισχύει για την ασφάλεια των τροφίμων στην εποχή του ιού


Νέα Ιερά Επιστασία στο Άγιο Όρος! - Μοναστηριακά Προϊόντα Αγίου Όρους / 100% Αυθεντικά\nΗ νέα Ιερά Επιστασία, της οποίας η θητεία είναι για ένα έτος, έως τον Ιούνιο του 2019, αποτελείται από τον Πρωτοεπιστάτη Ιερομόναχο Στέφανο Χιλανδαρινό και τους Επιστάτες, Ιερομόναχο Παύλο Ξηροποταμινό, Γέροντα Νικόδημο Αγιοπαυλίτη και Ιερομόναχο Παϊσιο Γρηγοριάτη.\nΤελετή εγκατάστασης της νέας Ιεράς Επιστασίας της Ιεράς Κοινότητας του Αγίου Όρους είχαμε την Πέμπτη 14 Ιουνίου του 2018!\nΝέος Πρωτεπιστάτης ο Γέρων Στέφανος Χιλανδαρινός!\nΠαρευρέθηκαν ο Διοικητής του Αγίου Όρους Αρίστος Κασμίρογλου, εκπρόσωποι των στρατιωτικών και πολιτικών αρχών, αντιπρόσωποι των μονών, πολλοί μοναχοί και ευλαβείς προσκυνηταί. Ακολούθησε το καθιερωμένο κέρασμα στο Συνοδικό της Ιεράς Κοινότητας, όπου η Νέα Επιστασία δέχθηκε τις ευχές όλων.\nΠώς γίνεται η αλλαγή της Ιεράς Επιστασίας στο Άγιον Όρος;\nΟι άλλοι τρεις Αντιπρόσωποι τοποθετούν στον νέο Πρωτεπιστάτη τα διάσημά του, τους τρεις σταυρούς που συνηθίζεται να φορά στις μεγάλες εορτές και επίσημες εκδηλώσεις της Ιεράς Κοινότητος.\nΟ ένας είναι ο σταυρός του Πρώτου, ο δεύτερος προστέθηκε μετά την απελευθέρωση του Αγίου Όρους το 1912 και ο τρίτος μετά τον εορτασμό της χιλιετηρίδος του Αγίου Όρους, το 1963.\nΠηγές: Aγιορείτικη Εστία | Βήμα Ορθοδοξίας\nΦωτογραφίες Άρθρου: Αγιορείτικη Εστία\nΑνακαλύψτε σπάνιες εκδόσεις των Ιερών Μονών του Αγίου Όρους\nprevious post: Τι είναι η Αρτοκλασία και πότε γίνεται;\nnext post: Διεθνές Συνέδριο: Τα ψηφιακά μέσα και η χρήση τους από την Εκκλησία


Η πρόκληση των Τούρκων με την Αγία Σοφία, είναι επίδειξη αδυναμίας κι όχι δύναμης... - Εξάψαλμος\nΕίναι παλιά και δοκιμασμένη η τακτική- συνταγή των Τούρκων να προκαλούν με την προσβολή χριστιανικών συμβόλων ή Ιερών Ναών και με επιθέσεις στο Πατριαρχείο ή σε ορθόδοξα νεκροταφεία.\nΑλλά αυτή η τακτική- συνταγή δείχνει την αδυναμία τους και όχι τη δύναμή τους! Αυτό που επιχειρούν εν προκειμένω με την Αγία Σοφία εκφράζει με τον πιο άμεσο τρόπο το πόσο βάρβαροι και απολίτιστοι παραμένουν! Η μεγαλύτερη προσβολή είναι γιαυτούς τους ίδιους κι όχι για τους Χριστιανούς! Ναι προκαλούν για να δείξουν την αδυναμία τους κι οχι τη δύναμή τους! Αν ήθελαν να μας δείξουν πόσο πιστοί μουσουλμάνοι είναι και πόσο δυνατοί θα μπορούσαν αυτό που κάνουν στην Αγία Σοφία να το κάνουν σε ένα από τα δικά τους μεγαλοπρεπή τεμένη! Όπως οι πρόγονοί τους για να μην υστερούν έναντι της Αγίας Σοφίας, ανέβασαν το λεγόμενο Μπλε Τζαμί , το ίδιο κι αυτοί θα έπρεπε να χρησιμοποιούν σήμερα τα δικά τους τεμένη!\nΟμως η μεγάλη ντροπή για αυτή την απρέπεια ανήκει σε όλο τον “πολιτισμένο” , δήθεν χριστιανικό κόσμο, ο οποίος δεν είπε ούτε κουβέντα! Έβαλαν την ουρά στα σκέλη για μία ακόμη φορά και εσιώπησαν! Δυστυχώς ούτε ο ισχυρός Πούτιν δεν αντέδρασε! Και μπορούσε! Και αναφερόμαστε στον Πούτιν γιατί είναι ο ισχυρότερος ηγέτης χριστιανικής χώρας που φοβούνται οι Τούρκοι.\nΓιαυτό θα μπορούσε και μπορεί να δώσει εντολή στις υπηρεσίες του να δημιουργήσει για όλα τα τηλεοπτικά κανάλια σε όλο τον κόσμο– κατά τα πρότυπα αυτού που κάνουν οι Τούρκοι για να μας προσβάλλουν– μιας εικονικής Θείας Λειτουργίας μέσα από την Αγία Σοφία!\nΝα δείς πώς θα φερότανε μετά από αυτό οι Τούρκοι !!\nΟσο για την αντίδραση και όσα είπε ο Έλληνας Υφυπουργός Εξωτερικών κ. Ξυδάκης, τί να πεί κανείς;\nΜόνο θλίψη και απογοήτευση γιαυτούς που κατέχουν τόσο σημαντικές θέσεις και είναι ανιστόρητοι και άγευστοι του πολιτισμού και της πίστεώς μας!\nΤην ώρα που ο διεθνής περίγυρος μας πιέζει λόγω της σοβαρής οικονομικής κατάστασης που επικρατεί στην πατρίδα μας –και όπως είναι παγκοσμίως γνωστό όταν είσαι αδύναμος είθισται να σε κατασπαράσσουν οι άλλοι και κυρίως οι κακοί γείτονές σου– εμείς αντί να είμαστε προσεκτικοί , βγαίνει το κάθε άσχετο κυβερνητικό στέλεχος και κάνει ανθελληνικές δηλώσεις! Ο κ. Ξυδάκης είπε πράγματα που στη συνεχεια πήγε να ανασκευάσει.Τη ζημιά την είχε διαπράξει. Είναι θλιβερό! Και δυστυχώς μέχρι σήμερα δεν βρέθηκε ούτε ένα άλλο κυβερνητικό ή έστω ένα πολιτικό πρόσωπο, να τον βάλλει στη θέση του. Ενας φίλος καρδιάς με ερέθισε να γράψω αυτό το κείμενο και μαζί μου θύμισε και αυτό τον στίχο:\n“Καληνύχτα Σεβάχ, αυτός ο κόσμος δεν θα αλλάξει ποτέ και με τίποτα”.\nPrevious PostΤο «στοίχημα» Βαρθολομαίου με την Ιστορία\nNext PostΟ Χριστόδουλος έφυγε νωρίς γιατί ενοχλούσε το σύστημα…\nΠυκνώνουν τα σύννεφα πάνω από την Λευκάδα…


Δεν επιτρέπουμε σε κανέναν να αισχροκερδεί πάνω στο φόβο και τις ανάγκες των πολιτών - Εφημερίς Δημοπρασιών & Πλειστηριασμών\nΑρχικήΕΛΛΑΔΑΔεν επιτρέπουμε σε κανέναν να αισχροκερδεί πάνω στο φόβο και τις ανάγκες...\nΔεν επιτρέπουμε σε κανέναν να αισχροκερδεί πάνω στο φόβο και τις ανάγκες των πολιτών\n«Δεν υπάρχει καμία εταιρία courier που δεν έχει ελεγχθεί εξονυχιστικά. Εμποδίσαμε κάποιες αυξήσεις, βελτιώσαμε κάποιες υπηρεσίες και θα επανέλθουμε μετά το Πάσχα και σε δεύτερο κύμα ελέγχων». Αυτό δήλωσε ο υπουργός Ανάπτυξης και Επενδύσεων, Άδωνις Γεωργιάδης, σε συνέντευξή του σήμερα, στο MEGA TV.\nΟ υπουργός σημείωσε ότι όλο το εμπόριο έχει μεταφερθεί -μέσω των e-shops- στο ηλεκτρονικό εμπόριο, το οποίο κινείται μέσω courier. «Άρα, ο φόρτος εργασίας είναι πάρα πολύ μεγάλος στις εταιρίες courier και είναι πλέον πολύ μεγάλες οι καθυστερήσεις. Ενθαρρύνουμε τις εταιρίες να κάνουν περισσότερες προσλήψεις. Τους έχουμε δώσει όλα τα κίνητρα για να δουλέψουν».\nΣχετικά με τους ελέγχους ο κ. Γεωργιάδης σημείωσε ακόμη ότι από τις 13 Μαρτίου έως και χθες, ολοκληρώθηκαν 2.200 έλεγχοι και επιβλήθηκαν εκατοντάδες χιλιάδες ευρώ πρόστιμα σε διάφορους κλάδους – από πρατήρια καυσίμων και εταιρίες που εμπορεύονται αντισηπτικά μέχρι μικρότερα καταστήματα λιανικού εμπορίου.\n«Χθες είχαμε μια μεγάλη επιτυχία. Οι υπηρεσίες μας εντόπισαν αποθήκη που δεν είχε δηλώσει 10 τόνους αντισηπτικών, τα οποία κατασχέθηκαν. Ελέγχονται από τον ΕΟΦ ως προς την ποιότητά τους και, αν είναι καλής ποιότητας, θα παραδοθούν προς χρήση στο Εθνικό Σύστημα Υγείας. Δεν επιτρέπουμε σε κανέναν να αισχροκερδεί πάνω στο φόβο και τις ανάγκες των Ελλήνων πολιτών» υπογράμμισε ο υπουργός.\nΠροηγούμενο άρθροΟ ιερέας στο Κουκάκι εξηγεί γιατί κοινώνησε παιδιά και γονείς: «Χτυπούσαν την πόρτα, ήταν νόμιμο»\nΕπόμενο άρθροΣτ. Πέτσας: Δεν είμαστε αστυνομοκρατούμενο κράτος, βασιζόμαστε στην πειθώ


Aiginio News - Εφημερίδα Πιερίας - Ο ΓΙΩΡΓΟΣ ΝΤΑΝΤΑΜΗΣ ΚΑΙ ΜΕΛΗ ΤΟΥ ΣΥΝΔΥΑΣΜΟΥ «ΑΝΑΝΕΩΣΗ ΤΩΡΑ» ΣΤΟ ΕΠΙΜΕΛΗΤΗΡΙΟ ΠΙΕΡΙΑΣ\nΟ ΓΙΩΡΓΟΣ ΝΤΑΝΤΑΜΗΣ ΚΑΙ ΜΕΛΗ ΤΟΥ ΣΥΝΔΥΑΣΜΟΥ «ΑΝΑΝΕΩΣΗ ΤΩΡΑ» ΣΤΟ ΕΠΙΜΕΛΗΤΗΡΙΟ ΠΙΕΡΙΑΣ\nΚυριακή, 20 Ιανουαρίου 2019 19:33\nΓ. Νταντάμης: «Η αναπτυξιακή μας πρόταση αφορά άμεσα υλοποιήσιμα εγχειρήματα που θα προσφέρουν υπεραξία» Συνάντηση με τον Πρόεδρο του Επιμελητηρίου Πιερίας κ. Ηλία Χατζηχριστοδούλου πραγματοποίησε ο\nυποψήφιος Δήμαρχος Κατερίνης κ. Γιώργος Νταντάμης, μαζί με τα μέλη του συνδυασμού «Ανανέωση Τώρα» κ. Θανάση Κεραμιδά, κα Χριστίνα Σιδηροπούλου, κ. Φάνη Τερζόπουλο, κ. Γιώργο Τσιαλό και κ. Νίκο Φωτιάδη. Στη συνάντηση επίσης παραβρέθηκαν ο Αντιπρόεδρος Β΄ του Επιμελητηρίου κ. Γιάννης Πεϊδης και η Οικονομική Επόπτης κα Χάϊδω Παπαχατζή.\nΟι δύο πλευρές αντάλλαξαν απόψεις για την πορεία των Πιερικών επιχειρήσεων και για την αναπτυξιακή προοπτική του Δήμου Κατερίνης. Ο κ. Χατζηχριστοδούλου ενημέρωσε για τους προβληματισμούς της επιχειρηματικής κοινότητας, τις δράσεις που αναπτύσσει το Επιμελητήριο για τη στήριξη του επιχειρείν και των αναπτυξιακών στόχων. Κοινή διαπίστωση ήταν ότι η «εξωστρέφεια» είναι μονόδρομος γι’ αυτό και πρέπει να στηριχθεί με κάθε δυνατό και άμεσο τρόπο.\n«Το 2019 είναι μια κρίσιμη χρονιά για όλους και ειδικότερα για την επιχειρηματικότητα. Θα έχουμε αρκετές εκλογικές αναμετρήσεις όπου θα κληθούμε να αποφασίσουμε τι Κράτος θέλουμε. Ο επιχειρηματικός κόσμος αγωνιά για το τι θα γίνει. Για το αν η Ελλάδα θα πατήσει στα πόδια της ή θα γυρίσουμε πίσω στις σκληρές πολιτικές. Εύχομαι σε όλους καλή δύναμη στον προεκλογικό αγώνα σας. Εμείς θα συνεργαστούμε με όλους για το καλό του επιχειρείν», σημείωσε μεταξύ άλλων ο κ. Χατζηχριστοδούλου.\nΟ κ. Νταντάμης ευχαρίστησε τον Πρόεδρο του Επιμελητηρίου για την πολύ καλή ενημέρωση για τα επιχειρηματικά και οικονομικά ζητήματα του τόπου και δήλωσε:\n«Συμφωνούμε απόλυτα ότι η ανάπτυξη είναι ο τρόπος με τον οποίο θα βγούμε από το οικονομικό αδιέξοδο. Συμφωνούμε απόλυτα ότι η εξωστρέφεια είναι μονόδρομος για τη σωτηρία μας. Ο συνδυασμός μας έχει συγκεκριμένες προτάσεις για τη στήριξη της επιχειρηματικότητας και την ανάπτυξη λαμβάνοντας υπόψη τα διαφορετικά χαρακτηριστικά γνωρίσματα του κάθε Δημοτικού Διαμερίσματος του Δ. Κατερίνης. Μια από αυτές είναι η πρότασή μας για την οργάνωση ειδικής πλαζ διεθνών προδιαγραφών για Α.Μ.Ε.Α καθώς και ειδικές κολυμβητικές δεξαμενές. Μια πρόταση που προσθέτει ένα μοναδικό χαρακτηριστικό στην παραλιακή μας ζώνη και την κάνει σημείο αναφοράς διεθνώς. Έτσι, δίνουμε ανακούφιση σε οικογένειες που αντιμετωπίζουν σοβαρά προβλήματα καθημερινότητας, δημιουργούμε θέσεις εργασίας και παράγουμε πλούτο. Μια απλή και εύκολη δράση, άμεσα υλοποιήσιμη που θα προσδώσει μεγάλη υπεραξία. Στο πρόγραμμά μας έχουμε παρόμοιες προτάσεις με στόχευση δημιουργίας υπεραξίας. Θα καταβάλουμε κάθε δυνατή προσπάθεια για την προσέλκυση ξένων επενδυτών. Χρειάζεται να παράγουμε πλούτο για να δημιουργήσουμε ανάπτυξη αλλά και για να εφαρμόσουμε πρακτικές κοινωνικής πολιτικής. Χρειάζεται να κρατήσουμε τα παιδιά μας στον τόπο τους. Είμαστε εδώ για να χτίσουμε ένα Δήμο που αξίζει να ζεις».\nΣΥΝΕΝΤΕΥΞΗ ΠΡΟΕΔΡΟΥ Ε.Π.Μ.\nΕΚΛΟΓΕΣ ΤΗΣ Ε.Π.Μ. ΚΑΤΕΡΙΝΗΣ & ΝΕΟ ΣΥΜΒΟΥΛΙΟ\nΠαράταση των συμβάσεων Κοινωφελούς Εργασίας ζητά ο Δήμαρχος Κατερίνης\nΔήμος Κατερίνης: Με πρόγραμμα & τάξη η καθημερινή φροντίδα των χώρων Πρασίνου\nΔήμος Κατερίνης: Φιλόξενες ακτές και αναβαθμισμένες υποδομές στο παραλιακό μέτωπο


Αρχική/LIFE/Πρέπει να βοηθάμε τους ηλικιωμένους να αντιμετωπίσουν τη μοναξιά\nΜοναξιά, ένα συναίσθημα ασήκωτο, ένα θέμα που δεν έχει ηλικία και συνυπάρχει με άλλα προβλήματα της ζωής μας.\nΗ μοναξιά στην Τρίτη ηλικία φαντάζει όμως δυσβάσταχτη αν μάλιστα συνδυάζεται και με κοινωνικοοικονομικές συνθήκες. Η απώλεια του συζύγου ή κάποιου αγαπημένου προσώπου, οι δυσχερείς συνθήκες διαβίωσης και πολλά άλλα, οδηγούν το ηλικιωμένο άτομο στη μοναξιά και εν γένει στη μελαγχολία.\nΠολλά ηλικιωμένα άτομα, δεν μιλούν για την κατάστασή τους στους οικείους τους πιστεύοντας έτσι ότι θα τους επιβαρύνουν. Μένοντας λοιπόν μέσα στο σπίτι, απομακρυσμένοι από όλους και με μοναδική συντροφιά μια τηλεόραση, η μελαγχολία βαθαίνει και η απελπισία βγαίνει στην επιφάνεια.\nΑς ξεκινήσουμε όμως με κάποια που μπορούν να βελτιώσουν σημαντικά την καθημερινότητα του μοναχικού ανθρώπου.\n1. Έξοδος από το σπίτι. Ο συνεχής εγκλεισμός δημιουργεί πολλά περισσότερα άγχη απ’ όσο μια μικρή ή μεγάλη βόλτα. Εάν οι ηλικιωμένοι δεν αντιμετωπίζουν κάποιο κινητικό πρόβλημα, μια βόλτα στη θάλασσα ,στο πάρκο ή ακόμα και ένας μακρύς περίπατος θα βελτιώσει σημαντικά την ψυχική αλλά και τη σωματική υγεία.\n2. Κοινωνικοποίηση. Δεν είναι απαραίτητο να βρεθεί μια πληθώρα ανθρώπων ώστε να επιτευχθεί η επικοινωνία, αρκούν και 2 ή 3 άνθρωποι που θα μπορούν να μιλάνε, να μοιραστούν αυτά που τους βασανίζουν και γενικά να γίνουν κατανοητοί, Αυτοί οι άνθρωποι ονομάζονται φίλοι και είναι έτοιμοι να σας ακούσουν. Συν τοις άλλοις, ο φίλος μπορεί να έρθει με οποιαδήποτε μορφή και ιδιότητα, για παράδειγμα ένας καλός γείτονας ή και ένας συγγενής που μπορεί να σας βοηθήσει .\n3. Μια άλλη μορφή κοινωνικοποίησης είναι και οι χώροι αναψυχής ηλικιωμένων ατόμων, όπως τα ΚΑΠΗ. Μέσα από μια πληθώρα δραστηριοτήτων, στους χώρους αυτούς, το ηλικιωμένο άτομο μπορεί να συμμετέχει σε διάφορες δράσεις, όπως ομιλίες, εκδρομές, συλλογικότητες ακόμα και να περάσει απλά την ώρα του με συνομηλίκους του.\n4. Το κλειδί είναι η μάθηση. Είναι γνωστό πως η μάθηση δεν έχει ηλικία, φύλο και άλλα κριτήρια στη ζωή των ανθρώπων. Η μάθηση δεν γνωρίζει σύνορα και μπορεί να μεταφραστεί με πολλούς τρόπους. Στη χώρα μας προσφέρεται πληθώρα μαθησιακών επιλογών ξεκινώντας από τα σχολεία δεύτερης ευκαιρίας και τα εσπερινά λύκεια που απευθύνονται σε όσους δεν ολοκλήρωσαν την τυπική εκπαίδευση. Στο πλαίσιο της δια βίου μάθησης ανήκουν επίσης όλες οι χειροτεχνικές δραστηριότητες (κεραμική, ζωγραφική, αγιογραφία κλπ) αλλά και η εκμάθηση ενός μουσικού οργάνου ή μια ξένης γλώσσας.\n5. Η ζωή γίνεται πιο όμορφη όταν τη μοιραζόμαστε με κάποιον άλλο. Ο άνθρωπος όμως δεν είναι μόνο αυτός ο άλλος, καθώς η υιοθέτηση ενός κατοικιδίου είναι μια πράξη αγάπης και ευθύνης ταυτόχρονα. Ένα κατοικίδιο ζωάκι μπορεί να ανακουφίσει τη μοναξιά ειδικότερα ενός ηλικιωμένου ανθρώπου, αλλά και μιας μοναχικής και εγκαταλειμμένης ψυχής όπως είναι αυτή του αδέσποτου. Με τη φροντίδα του κατοικιδίου ο μοναχικός άνθρωπος θα ωφεληθεί από την ανιδιοτελή αγάπη του ζώου αλλά και θα αποκτήσει την ευθύνη του ώστε να συμβιώσουν αρμονικά. Το κατοικίδιο, ειδικά όταν πρόκειται για ένα σκύλο, είναι μια καλή αφορμή για να ξεφύγει ο μοναχικός άνθρωπος από το σπίτι και τις έγνοιες του, αφού απαιτείται η καθημερινή του βόλτα.\nΣυνοψίζοντας, η μοναξιά μπορεί να αντιμετωπιστεί με ποικίλους τρόπους αρκεί να υπάρχει θέληση για αλλαγή τρόπου σκέψης και ζωής και με τη βοήθεια των κατάλληλων ανθρώπων που θα σταθούν δίπλα μας, αρωγοί στην κάθε προσπάθειά μας.


Οι καλύτεροι μου φίλοι! « Coffee-Talks.com\nΥπάρχουν πολλοί δρόμοι και μέσα μας και εκεί έξω. Εμείς όμως πάντοτε, όπως πολλές φορές λέω, κρατάμε το τιμόνι. Θάρρος λοιπόν χρειαζόμαστε, γιατί η σημερινή μέρα μπορεί να είναι πιο ευνοϊκή. Όσο υπάρχει ζωή, υπάρχει και ελπίδα. Το Σύμπαν, μας στέλνει πότε μια όμορφη ηλιόλουστη ημέρα και πότε μια άλλη με θύελλα και βροχή. Μέσα από ένα βαρύ Χειμώνα, γεννιέται πάντοτε η Άνοιξη. Γεμάτη χαρές και λουλούδια. Μυρουδιές που στέλνουν πάντοτε θετικά μυνήματα στις καρδιές μας.\nΧρειαζόμαστε λοιπόν καθημερινά θάρρος, να μπορούμε να αλλάξουμε αυτά που μπορούμε, να βρίσκουμε τη δύναμη να αντέχουμε αυτά που δεν μπορούμε να αλλάξουμε, αλλά και να αντλούμε τη σοφία, να καταλαβαίνουμε τη διαφορά. Υπάρχουν τόσα σοφά γνωμικά, τόσες αληθινές προσευχές που μπορούμε καθημερινά να διαλογιζόμαστε με αυτές, εξασκώντας έτσι τον εαυτό μας να ζει στην θετική ενέργεια. Πολλές φορές απελπιζόμαστε, απαισιοδοξούμε και έχουμε την αίσθηση πως βρισκόμαστε σε αδιέξοδο.\nΗ επιτυχία δεν είναι οριστική, η αποτυχία δεν είναι μάταιη. Είναι το κουράγιο να συνεχίζουμε που μετρά. Όσο βαρύ και να είναι το πρόβλημα μας, υπάρχει πάντοτε ο τρόπος αντιμετώπισης του. Και είναι μόνο ένας αυτός ο τρόπος και πολύ απλός. Πρώτον να αποδεχτούμε την πραγματικότητα όποια κι αν είναι αυτή. Θάνατος, απώλεια… ανίατη ίσως ασθένεια… μοναξιά και απομόνωση… φτώχεια και οικονομική καταστροφή… πόλεμος ακόμα… Είναι πολλά τα κακά που μπορούν να συμβούν στη ζωή και δεν αποτελεί κανένας μας εξαίρεση. Αρχίζοντας όμως από την αποδοχή, κάνουμε το πρώτο βήμα προς την επιτυχία. Αποδέξου την οποιαδήποτε πραγματικότητα σου, όσο άσχημη κι αν είναι αυτή. Μετά προσπάθησε να βρεις τρόπους να την αντιμετωπίσεις. Ένας από τους πιο αποτελεσματικούς τρόπους, είναι η θετική σκέψη. Δυστυχώς υπάρχει μια αντίληψη ότι το αρνητικό είναι ρεαλιστικό και το θετικό μη ρεαλιστικό. Συχνά λέμε…\n«… ναι σιγά που θα συμβεί κάτι τέτοιο σε μένα, που τέτοια τύχη…»\nΑποκλείουμε εμείς οι ίδιοι την καλή θετική μας μοίρα. Την απορρίπτουμε εν αγνοία μας, με τις αρνητικές δηλώσεις μας, που αργότερα καλλιεργούνται σε αρνητικές πεποιθήσεις. Πραγματικά πρόκηται για καθαρή ανοησία, αφού εμείς οι ίδιοι δημιουργούμε τη δική μας πραγματικότητα. Μαθαίνοντας να σκεφτόμαστε θετικά, θα οδηγηθούμε πιο κοντά στο στόχο της επαναπόκτησης της δύναμης μας. Είναι οι αρνητικές σκέψεις που απομακρύνουν τη δύναμη μας και μας αφήνουν παράλυτους απέναντι στους φόβους μας.\nΈχουν γραφτεί πολλά βιβλία για την θετική σκέψη και τη δύναμη της. Για το πώς να αντιμετωπίζουμε τους φόβους μας. Με τη μελέτη μπορούμε να βοηθήσουμε τον εαυτό μας να καλυτερεύσει, μαθαίνοντας καινούργιους τρόπους ύπαρξης, ως τώρα άγνωστους ίσως σε εμάς. Η εξέλιξη δεν χρειάζεται ούτε πολλά χρήματα, ούτε να είσαι διάνοιας, ούτε να έχεις πάρα πολύ ελεύθερο χρόνο. Ένα πράγμα χρειάζεται, θέληση!\nΒρέθηκα αρκετές φορές σε αδιέξοδο στη ζωή μου και βίωσα σε μεγάλο βαθμό το συναίσθημα της απόγνωσης και της απελπισίας. Ήταν αυτά τα βιβλία που με έσωζαν κάθε φορά. Οι καλύτεροι μου φίλοι. Ακόμα και τώρα που γράφω αυτή την ανάρτηση, βρίσκομαι ξανά σε ένα δύσκολο σταυροδρόμι της ζωής μου, βιώνοντας για δεύτερη φορά, την δυσκολία της προσαρμογής σε μια ξένη χώρα. Το να μεταναστεύεις είναι από μόνο του μια δύσκολη εμπειρία. Αν τύχει να το κάνεις αυτό στην μέση ηλικία σου, δεν θα έλεγα ότι είναι και το πιο εύκολο πράγμα. Μπορεί όμως με την μελέτη και την προσπάθεια να μετατραπεί όλο αυτό το βάσανο, σε περιπέτεια και απίστευτη εμπειρία ζωής. Είμαστε οι σκέψεις μας, όλα ξεκινούν απ’ το μυαλό μας. Εάν βάλουμε στο μυαλό μας άσχημες, αρνητικές σκέψεις, τότε αυτομάτως η ζωή μας μαυρίζει. Εάν όμως επιλέξουμε να πατήσουμε τους φόβους μας – έστω κι αν ακόμα αισθανόμαστε φόβο – αρχίζοντας σιγά-σιγά να σκεφτόμαστε θετικά, θα δούμε τη ζωή μας να αλλάζει και τους εαυτούς μας να μεταμορφώνονται από κοράκια σε κύκνους. Από μαύρα σύννεφα, σε λιακάδες. Από φουρτουνιασμένη θάλασσα, σε φιλικό ακρογιάλι. Και έτσι μαθαίνουμε πως η προσπάθεια ανταμείβεται, πως δεν υπάρχει περίπτωση εάν είμαστε διατεθειμένοι να κάνουμε το καλύτερο μας, να μην αλλάξουν τα πράγματα προς το καλύτερο. Και το κυριότερο, μην περιμένεις κανέναν να το κάνει αυτό για σένα. ΕΣΥ κρατάς το τιμόνι της ζωής σου. Εσύ είσαι και η πλώρη και η πρύμνη. Ίσως δυσκολευόμαστε να το πιστέψουμε, όμως η ζωή έχει να μας δώσει πολύ περισσότερα πράγματα από όσα αφήνουμε τον εαυτό μας να ζήσει. Όλα αυτά τα “περισσότερα” είναι πιθανά όταν πάψουμε να είμαστε δέσμιοι του φόβου. Έξω από μας και μέσα μας, υπάρχει ένας καινούργιος κόσμος – ένας κόσμος με λιγότερο φόβο – που περιμένει να τον ανακαλύψουμε.\nΚλείνω με ένα αγαπημένο τραγούδι, αφιερωμένο πάντα στην πολυαγαπημένη μου οικογένεια, που βρίσκεται στο νησί της Αγάπης!\nΚούλα μου τι όμορφο άρθρο!!!!!\nΓράφεις πάρα μα πάρα πολύ ωραία και με πλούσιο λεξιλόγιο. Πολύ μου άρεσε το άρθρο σου. Και είναι τόσο αλήθεια. Συμφωνώ απόλυτα. Να’σαι καλά!\n*smiles* Χαίρομαι που σου άρεσε, που σε άγγιξε το κείμενο μου! Σε ευχαριστώ που το διάβασες και ευχαριστώ για το σχόλιο σου Μαρία μου! χχχχ\ndomenicoula mou , μου άγγιξε την καρδιά όπως πάντα, είσαι τόσο μακριά μας αλλά σε νιώθω τόσο κοντά μου, δεν σε φοβάμαι είσαι δυνατή και θα αντέξεις θα το δεις ΘΑ ΕΙΣΑΙ ΝΙΚΗΤΗΣ σε φιλώ και σε αγαπώ χχχχχχχχχχχχχχχχχ\nΕλπιδάκι μου γλυκό, σε ευχαριστώ για την αγάπη και αφοσίωση σου πάντα! Είσαι ο πιο αγνός άνθρωπος που έχω γνωρίσει. Σε ευχαριστώ πολύ για το μήνυμα σου αλλά και για την συχνή καθημερινή στήριξη και αγάπη μέσων ημαιλ. Με έχεις βοηθήσει πολύ! χχχχχ\nDomenica mou, Good Morning to you (here is morning),\nSo nice to see how beautiful you think.. Your brain works beautiful…If you just continue to do what you like and what makes you happy – everything you need will come to you!\nI am so glad Elena mou you can read Greek just fine! That is why I sent you my article and because I know how you love to remain positive and optimistic no matter what! Sometimes the road is not smooth and has Knoll, but it cant be that way all the way *smiles* Thank you so much for your message! Wishing you always the very best! xx\nΑγαπημένη μου Ντομένικα, όπως πάντα με συγκινείς πολύ,\nμε την κάθε ανάρτηση σου ξεχωριστά, μου δίνεις δύναμη,\nνα συνεχίσω τον διαφορετικό δρόμο που ακολουθώ τώρα.\nΝα είσαι πάντα καλά αγαπημένη μου κόρη και φίλη και να\nσυνεχίζεις να μου δίνεις τα υπέροχα σου δώρα.\nΚαι πάλι σε ευχαριστώ που υπάρχεις, με πολύν αγάπη,\nΑλκιώνη, μητέρα μου χρυσή, κάποτε δίνουν τα παιδιά δύναμη στους γονείς και αυτό είναι όμορφο γιατί για χρόνια εσύ με στήριζες και με φρόντιζες με άπλετη αγάπη. Γράφοντας βοηθώ τον εαυτό μου και ευελπιστώ ότι βοηθώ κι άλλους συνανθρώπους μου που ίσως απεγνωσμένα ψάχνουν κάτι να διαβάσουν και από κάπου να πιαστούν. Ένα καλό θετικό μήνυμα είναι πάντοτε σαν ένας καλός αγγελιαφόρος, ένας καλός καθοδηγός σε δύσκολη στιγμή και ώρα. Σε αγαπώ πολύ μανούλα χχχχχ\nΚούλα μου, εύχομαι να είσαστε καλά με αυτή τη βαρυχειμωνιά… όπως πάντα γράφεις πάρα πολύ ωραία… συγκινήθηκα όταν κατάλαβα ότι η Αλκιώνη είναι η μαμά σου και επικοινωνήτε τόσο ωραία. Μπράβο σας… Πολλά φιλιά και δύναμη και κουράγιο για όλους μας! χχχχχ\nΝαι η Αλκιώνη είναι η μαμά μου και έχει επιλέξει η ίδια το όνομα αυτό, της αρέσει αν και αγαπώ πολύ το πραγματικό της όνομα, Άννα! Σε ευχαριστώ για το σχόλιο Δήμητρα μου, ξέρω ότι μοιράζεσαι τον ίδιο τρόπο σκέψεως και χαίρεσαι να διαβάζεις τα κείμενα μου για αυτό το λόγο. Κουράγιο ναι σε όλους μας γιατί είναι το κουράγιο που μας βοηθά να συνεχίζουμε κάθε μέρα. Και η χαρά!!! χχχχ\nΜε ολα αυτα που γραφεις θα τα ενωσω και θα κανω βιβλιο.\nΕισαι υπεροχη στο μυαλο και στην ψυχη και καθε φορα με\nταξιδευεις εκει που δεν θα πηγαινε ποτε το μυαλο μου και\nη σκεψη μου.\nΣ’ευχαριστω που μου το προσφερεις αυτο.\nΗ Μαριαννα τυπωνει ολα οσα γραφεις και τα μαζευει ολα σε files\nκαι τα διαβαζει στις φιλες τις.\nΣ’αγαπω πολυ sis xxxxxxxxxxxxxxxxxxx\nΕγώ να δεις γλυκιά αδελφούλα χχχχχχχχχχχχχχχχχχχχχχχχχχχ\nΑυτή η Αλκυόνη κάτι ξέρει για να μιλά ετσι.\nΝα την ακους την Αλκυόνη και αυτή είναι που σου δίνει\nτην σοφία και την γνώση για να γράφεις αυτά όλα τα ωραία.\nΣε φιλω γλυκό πρόσωπο χχχχχχχχχχχχχχχχχχχχχχχχχχχχχχχχχχ\nΗ κυρία Αλκυόνη μας ΜΙΑ ΚΑΙ ΜΟΝΑΔΙΚΗ στο κόσμο, τόσο γλυκιά και τόσο σοφή. Φιλάκια χχχχχχχχχχχχχχχχχχχχχχχχχχχχχχχχχχχχχχχ


Bonus στην αγάπη | ALPHA BANK\nΚάνετε ένα δώρο χαράς με τους Bonus πόντους σας προσφέροντας την βοήθειά σας σε όσους τη χρειάζονται!\nΣυμπληρώστε τα στοιχεία σας και θα σας καλέσουμε το συντομότερο δυνατόν για να πραγματοποιήσετε την εξαργύρωση στο φιλανθρωπικό σωματείο της επιλογής σας\nΕνημερωθείτε για τις δράσεις των 30 σωματείων που συμμετέχουν και επιλέξτε το σωματείο της δωρεάς σας:\nH ActionAid είναι μια διεθνής, μη κυβερνητική, αναπτυξιακή οργάνωση. Δουλεύει μαζί με περισσότερους από 15 εκατομμύρια ανθρώπους σε 45 χώρες. Αντιμετωπίζει την φτώχια ως μια αδικία κατά της ίδιας της ανθρώπινης ύπαρξης και αγωνίζεται για έναν κόσμο χωρίς φτώχεια κι αδικία, όπου κάθε άνθρωπος θα απολαμβάνει το δικαίωμα να ζει με αξιοπρέπεια. Όπου αναπτύσσει προγράμματα δεν επιβάλλει λύσεις. Συνεργάζεται με τους ανθρώπους των κοινοτήτων και διεκδικούν μαζί σε τοπικό, εθνικό και διεθνές επίπεδο τις λύσεις που θα τους βοηθήσουν μακροπρόθεσμα να αλλάξουν τη ζωή τους με τις δικές τους δυνάμεις.\nΗ Αγκαλιά, με ανιδιοτέλεια, αγάπη και σεβασμό, συμπαραστέκεται σε γυναίκες έγγαμες ή άγαμες, που λόγοι εγκατάλειψης, κακοποίησης και κοινωνικοοικονομικοί τις πιέζουν σε αφαίρεση της ζωής του εμβρύου-παιδιού τους. Ο Σύλλογος προσφέρει προστασία στο παιδί, τόσο κατά τη διάρκεια της κύησής όσο και μετά τη γέννησή του και συγχρόνως στηρίζει τους γονείς ηθικά και υλικά. Στόχος της Αγκαλιάς είναι να παρέχει υπηρεσίες, εντελώς δωρεάν και να εξασφαλίζει τις προϋποθέσεις για να μεγαλώνει το παιδί σε υγιές οικογενειακό περιβάλλον, με τη ζεστή παρουσία της μητέρας και του πατέρα. Στηρίζει το θεσμό του γάμου και της οικογένειας και ενθαρρύνει την τεκνογονία. Επιπλέον συμβάλλει στην ενημέρωση του κοινού με σεμινάρια, ομιλίες, ημερίδες, διανομή εντύπων, χρήση κοινωνικών δικτύων και την ιστοσελίδα, πάνω σε θέματα όπως: η εγκυμοσύνη, η μητρότητα, τα ανθρώπινα δικαιώματα και το δημογραφικό. Από την αρχή της ιδρύσεως της το 1998 μέχρι και το 2019, “Η αγκαλιά” έχει στηρίξει Πανελλαδικά 7.686 οικογένειες συνολικά και έχουν γεννηθεί με την βοήθειά της περισσότερα από 2.900 παιδιά.\nΗ ΑΜΥΜΩΝΗ είναι Πανελλήνιος Σύλλογος Γονέων, Κηδεμόνων και Φίλων Ατόμων με Προβλήματα Όρασης και Πρόσθετες Αναπηρίες, που ιδρύθηκε το 1993 στην Αθήνα, από την ανάγκη των γονέων να διεκδικήσουν τα δικαιώματα των παιδιών τους, εφόσον τα ίδια αδυνατούν να υπερασπίσουν τους εαυτούς τους. Ο Σύλλογός απευθύνεται σε γονείς που έχουν παιδιά με προβλήματα όρασης (ολική ή μερική απώλεια της όρασης τους) και πρόσθετες αναπηρίες όπως νοητική υστέρηση, διάχυτη αναπτυξιακή διαταραχή, σύνδρομα, νευρολογικές διαταραχές και κινητικά προβλήματα. Η ΑΜΥΜΩΝΗ είναι Ν.Π.Ι.Δ. Σωματείο ειδικώς αναγνωρισμένο ως φιλανθρωπικό μη κερδοσκοπικού χαρακτήρα, πιστοποιημένο από το Υπουργείο Υγείας και Κοινωνικής Αλληλεγγύης. Σήμερα συνολικά μέσα από τα προγράμματά μας εκπαιδεύονται και φιλοξενούνται πλέον των 100 ατόμων (ανηλίκων και ενηλίκων) με τύφλωση και πρόσθετες αναπηρίες, ενώ από την ίδρυση της Αμυμώνης, έχουν εξυπηρετηθεί περισσότεροι από 250 άνθρωποι.\nΗ «Αντιμετώπιση Παιδικού Τραύματος» έχει ως σκοπό την μείωση των παιδικών ατυχημάτων, την άμεση και σωστή αντιμετώπιση των παιδικών τραυματισμών και την αναβάθμιση της νοσηλείας των παιδιών στη χώρα μας. Από το 2010 μέχρι σήμερα έχουν επωφεληθεί από το έργο του Σωματείου πάνω από 1.310.000 παιδιά. Εδώ και έντεκα χρόνια το Σωματείο καταβάλλει τεράστια προσπάθεια να μειωθούν τα παιδικά ατυχήματα και να βελτιωθούν οι συνθήκες αντιμετώπισης και νοσηλείας των επειγόντων παιδιατρικών περιστατικών με τους εξής τρόπους: α) Δημιουργώντας Τμήματα Επειγόντων Περιστατικών στα Δημόσια Νοσοκομεία. β) Αναβαθμίζοντας και εξοπλίζοντας με τα απαραίτητα μηχανήματα Παιδιατρικά Τμήματα και Ιατρεία σε Νοσοκομεία και Κέντρα Υγείας. Συνολικά, από το 2010, το Σωματείο έχει αναβαθμίσει και εξοπλίσει 84 Τμήματα σε 77 Νοσοκομεία και Κέντρα Υγείας, προσφέροντας 1.169 μηχανήματα και εξοπλισμό. γ) Εκπαιδεύοντας ιατρούς, νοσηλευτές και διασώστες του ΕΚΑΒ στην άμεση και σωστή αντιμετώπιση των τραυματισμένων παιδιών (Ιατρικό Εκπαιδευτικό Πρόγραμμα «Λεωνίδας Γεωργόπουλος»). Το Σωματείο χρηματοδοτεί εν μέρει τα σεμινάρια που διοργανώνει η A.P.L.S. Hellas. Η εκπαίδευση επικεντρώνεται στην εκτίμηση, στην ανάνηψη και στην σταθεροποίηση της κατάστασης του παιδιού που κινδυνεύει. Μέχρι σήμερα έχουν εκπαιδευτεί 1.782 ιατροί, νοσηλευτές και διασώστες του ΕΚΑΒ. δ) Ενημερώνοντας παιδιά, εκπαιδευτικούς και γονείς για το πώς μπορούν να αναγνωρίζουν τους κινδύνους και πώς να τους αποφεύγουν. Έχει διαπιστωθεί ότι η σωστή ενημέρωση μπορεί να μειώσει τον αριθμό και την σοβαρότητα των ατυχημάτων έως και 50%. Τις παρουσιάσεις για την Πρόληψη των Παιδικών Ατυχημάτων έχουν παρακολουθήσει 49.055 παιδιά και 3.094 εκπαιδευτικοί και γονείς.\nΑΣΥΛΟ ΑΝΙΑΤΩΝ & ΙΔΡΥΜΑ ΠΕΡΙΘΑΛΨΕΩΣ ΧΡΟΝΙΩΣ ΠΑΣΧΟΝΤΩΝ\nΤο Άσυλο Ανιάτων είναι κοινωφελές μη κερδοσκοπικό φιλανθρωπικό σωματείο το οποίο ιδρύθηκε το 1893 και μέχρι σήμερα έχει φροντίσει με δικούς του πόρους περισσότερους από 8.300 συνανθρώπους μας για το μεγαλύτερο μέρος της ενήλικης ζωής τους. Το Άσυλο Ανιάτων για την επίτευξη των καταστατικών σκοπών του ίδρυσε το 1972 το Ίδρυμα Περιθάλψεως Χρονίως Πασχόντων (Ι.Π.Χ.Π.). Σήμερα το Ίδρυμα περιθάλπει 170 συνανθρώπους μας με ανίατες παθήσεις που τους καθιστούν ανίκανους να αυτοεξυπηρετηθούν (παραπληγίες, τετραπληγίες, σκλήρυνση κατά πλάκας και παθήσεις του κεντρικού νευρικού συστήματος με κύριο χαρακτηριστικό τις διαταραχές της κινητικότητας). Με την πολύτιμη συμπαράσταση των δωρητών, των χορηγών και των ευεργετών εξασφαλίζουμε για όλους αυτούς τους ανθρώπους πλήρη ιατροφαρμακευτική και νοσηλευτική φροντίδα, σίτιση και κυρίως αξιοπρέπεια και ελευθερία. Χωρίς καμία κρατική υποστήριξη (αντιθέτως μάλιστα, με τεράστια φορολόγηση τα τελευταία χρόνια) με αυτή την βοήθεια φτάσαμε έως εδώ και με αυτήν ελπίζουμε ότι θα συνεχίσουμε να πορευόμαστε με μοναδικό σκοπό την ανακουφιστική συμπαράσταση στον Άνθρωπο που μ χρειάζεται. Η οικονομική βοήθεια που θα μας προσφέρετε θα αφιερωθεί στην ανακαίνιση μιας πτέρυγας του νοσηλευτηρίου μας και στην προσαρμογή της στις σύγχρονες προδιαγραφές ΑΜΕΑ.\nΜέρος της Μιας και Μοναδικής Διεθνούς Ανθρωπιστικής Κοινότητας. Σε όλο τον κόσμο, οι Γιατροί του Κόσμου δρουν με την ίδια αυταπάρνηση, αλλά και με την αποτελεσματικότητα και σοβαρότητα που επιβάλλουν ο ανθρώπινος πόνος και η δυστυχία. Γιατί πόνος και δυστυχία υπάρχουν παντού. Κι αυτό προσπαθούν να αλλάξουν οι Γιατροί του Κόσμου, πιστεύοντας βαθιά στη δύναμη του Ανθρώπου και τη γιατρειά που μπορεί να προσφέρει.\nΟι Γιατροί Χωρίς Σύνορα είναι μια διεθνής, ανεξάρτητη, ιατρική ανθρωπιστική οργάνωση που ιδρύθηκε το 1971. Απο τότε παρέχει ιατρική φροντίδα σε ανθρώπους αποκλεισμένους από την υγειονομική περίθαλψη, σε θύματα βίας, φυσικών καταστροφών ή ενόπλων συγκρούσεων. Δρα ανεξάρτητα από φυλετικά, θρησκευτικά ή πολιτικά κριτήρια, με στόχο την ανακούφιση του ανθρώπινου πόνου, αλλά και την ευαισθητοποίηση της κοινής γνώμης για τις ανθρωπιστικές κρίσεις που μαίνονται στον πλανήτη. Η δράση των Γιατρών Χωρίς Σύνορα διέπεται από τις αρχές της ανεξαρτησίας, της αμεροληψίας, της ουδετερότητας, της λογοδοσίας και της ιατρικής ηθικής και χρηματοδοτούνται αποκλειστικά από ιδιωτικούς πόρους. Με περισσότερους απο 45.000 εργαζομένους σε περισσότερες απο 70 χώρες, το 2020 εμβολίασαν 1.008.500 παιδιά κατά της ιλαράς, πραγματοποίησαν 117.600 χειρουργικές επεμβάσεις, φροντίσανε 64.300 παιδιά με οξύ υποσιτισμό στα επισιτιστικά προγράμματά τους και προχώρησαν σε 15.400 εισαγωγές ασθενών για COVID-19.\nΚοινωφελές Μη Κερδοσκοπικό Σωματείο Τηλεειδοποίησης και Βοήθειας στο Σπίτι. Η Γραμμή Ζωής είναι η μοναδική Μη Κυβερνητική Οργάνωση στην Ελλάδα που δραστηριοποιείται για πρακτικά ζητήματα που αντιμετωπίζουν οι ηλικιωμένοι. Ιδρύθηκε το 2006 από μία ομάδα ανθρώπων με επιστημονική γνώση και εμπειρία στο χώρο της κοινωνικής μέριμνας, της σωματικής και ψυχικής υγείας, ευαισθητοποιημένους από τα υπάρχοντα προβλήματα στην οργανωμένη και ουσιαστική στήριξη των ηλικιωμένων.\nΟ Δεσμός είναι μη κερδοσκοπικό σωματείο με αποστολή να κάνει την προσφορά εύκολη και αποτελεσματική για όποιον θέλει να βοηθήσει, οπουδήποτε στην Ελλάδα. Ο Δεσμός διασφαλίζει επαγγελματισμό και απόλυτη διαφάνεια τόσο για δωρεές σε είδος όσο και για χρηματικές δωρεές από ιδιώτες, εταιρείες και ιδρύματα. Μέσα στα 5 χρόνια λειτουργίας του, ο Δεσμός έχει αποκτήσει εκτενή γνώση και κατανόηση του τρίτου τομέα στη χώρα, ενώ σχεδιάζει και υλοποιεί προγράμματα εθνικής εμβέλειας με στόχο την κάλυψη αναγκών στους χώρους της υγείας, της κοινωνικής πρόνοιας, της ενδυνάμωσης των νέων κοκ. Από το 2012 μέχρι και σήμερα, χάρις στις δωρεές χιλιάδων ιδιωτών και πάνω από 230 εταιρειών και ιδρυμάτων, ο Δεσμός έχει στηρίξει πάνω από 700 οργανισμούς κοινωνικής πρόνοιας και 300.000 επωφελούμενους. Η αξία των αγαθών που έχει προσφέρει ο Δεσμός σε συνανθρώπους μας που έχουν ανάγκη ξεπερνά τα 3.500.000€.\nΗ ΕΛΕΠΑΠ, Ελληνική Εταιρία Προστασίας και Αποκαταστάσεως Αναπήρων Προσώπων, είναι το πρώτο φιλανθρωπικό, μη κερδοσκοπικό σωματείο στην Ελλάδα, το οποίο για 80 ολόκληρα χρόνια, έχει προσφέρει υπηρεσίες αποκατάστασης σε περισσότερα από 100.000 παιδιά με κινητικές αναπηρίες, από τη γέννηση έως και την ενηλικίωσή τους, μέσα από τα έξι Κέντρα της, σε Αθήνα, Θεσσαλονίκη, Ιωάννινα, Χανιά, Βόλο και Αγρίνιο. Με την υποστήριξη της ΕΛΕΠΑΠ, περισσότερα από 1.000 βρέφη, παιδιά και ενήλικες με αναπηρία ετησίως, αγωνίζονται σε καθημερινή βάση με τη βοήθεια του εξειδικευμένου επιστημονικού προσωπικού της, να μεγιστοποιήσουν στο έπακρο τις δυνατότητές τους, να εκπληρώσουν τους προσωπικούς τους στόχους, να κατακτήσουν στο μέγιστο δυνατόν την αυτονομία τους και την ενσωμάτωσή τους στο κοινωνικό σύνολο. Πάνω από το 60% των παιδιών της αναγνωρισμένης Ειδικής Προσχολικής Αγωγής της ΕΛΕΠΑΠ, καταφέρνουν να ενταχθούν στις πρώτες τάξης του γενικού Δημοτικού Σχολείου. Κάθε δωρεά είναι ανεκτίμητη και αξιοποιείται σε θεραπείες και στήριξη των καινοτόμων ολοκληρωμένων προγραμμάτων αποκατάστασης των παιδιών μας. Όλοι μπορούν να δείξουν την αγάπη τους σ’ ένα παιδί με αναπηρία και να το βοηθήσουν να κάνει ένα ακόμα βήμα ζωής με : α) Τραπεζική Κατάθεση Δωρεάς β) Με κλήση από σταθερό ή κινητό ή αποστολή sms ΕΛΕΠΑΠ, στο 19811.(χρέωση 2,48/ανά κλήση). γ) Με εθελοντική συμμετοχή στις δράσεις της.\nΣτόχος της Εταιρείας Προστασίας Σπαστικών ήταν και είναι η ανάπτυξη και συστηματική παροχή πολυποίκιλων υπηρεσιών, προγραμμάτων και δραστηριοτήτων που αποβλέπουν στην αντιμετώπιση αναγκών, την βελτίωση καταστάσεων και την προαγωγή των δικαιωμάτων των ανθρώπων που πάσχουν από εγκεφαλική παράλυση στην Ελλάδα. Στο πρότυπο κέντρο εκπαίδευσης και αποκατάστασης “Πόρτα Ανοιχτή”, προσφέρεται εκπαίδευση και αποκατάσταση σε πάνω από 240 άτομα όλων των ηλικιών.\nΟ Σύλλογος προστασίας ενημέρωσης και βοήθειας καρδιοπαθών παιδιών ιδρύθηκε επίσημα το 1983 από γονείς καρδιοπαθών παιδιών με σκοπό την ηθική και υλική στήριξη και την παροχή πληροφόρησης στις οικογένειες των παιδιών που πάσχουν από Συγγενείς Καρδιοπάθειες . Είναι μέλος της Ευρωπαϊκής Ομοσπονδίας ECHDO «European Congenital Heart Disease Organisation»\nΤο ΚΕΘΕΑ είναι το μεγαλύτερο δίκτυο υπηρεσιών απεξάρτησης και κοινωνικής επανένταξης στη χώρα μας. Βρίσκεται δίπλα στους χρήστες ουσιών και τις οικογένειές τους από την ίδρυση της ΙΘΑΚΗΣ, της πρώτης ελληνικής Θεραπευτικής Κοινότητας, το 1983. Όλες οι υπηρεσίες του παρέχονται δωρεάν και χωρίς λίστες αναμονής: στο δρόμο, στα σωφρονιστικά καταστήματα, σε μονάδες σε όλη την Ελλάδα. To KEΘΕΑ απευθύνεται επίσης σε όσους αντιμετωπίζουν πρόβλημα με άλλες μορφές εξάρτησης, όπως το αλκοόλ, ο τζόγος και το διαδίκτυο.\nΟ Σύλλογος ίδρυσε και λειτουργεί από το 1978 Μονάδα Ειδικής Θεραπευτικής Αγωγής (Άδεια λειτουργίας Υπουργείου Υγείας Γ4/733/23-3-1979). Στη συνέχεια αναπτύχθηκε και λειτούργησε πολύ ικανοποιητικά γι’αυτό και αναγνωρίστηκε από την Νομαρχία Ανατολικής Αττικής ως Ειδικό Φιλανθρωπικό Σωματείο που παρέχει οργανωμένη περίθαλψη .(Απόφαση 10905) 29-6-92 και ΦΕΚ 1078/Β/96 ). Έχει αναγνωριστεί από το Υπουργείο Υγείας ως Φορέας μη κερδοσκοπικού χαρακτήρα που παρέχει Υπηρεσίες Κοινωνικής Φροντίδας με αριθμό Εθνικού Μητρώου 09211ΦΑΠ22049038Ν-0261 και έχει πιστοποιηθεί ειδικά για παροχή Α’θμιας και Β’θμιας φροντίδας. Λειτουργεί ως πολυδύναμο Κέντρο Ημερήσιας Φροντίδας και Οικοτροφείο για άτομα με νοητική υστέρηση ή αυτισμό (ΦΕΚ 2016/Β/2010) 365 μέρες το χρόνο και με δυναμικότητα περίθαλψης 64 ατόμων σε σύγχρονες κτιριακές εγκαταστάσεις ( 2 κτίρια 3500 τ.μ. σε 15 στρέμματα ) που κτίστηκαν από τα Π.Ε.Π. Αττικής σε οικόπεδο που μας είχε παραχωρηθεί ειδικά από το Υπουργείο Γεωργίας. Έχει βεβαιωθεί από το Υπουργείο Υγείας για την διαχειριστική του επάρκεια (7671/21-8-2010). Για περισσότες πληροφορίες μπορείτε να επισκεφθείτε την ιστοσελίδα μας:\nΤο Σωματείο MDA Ελλάς (Σωματείο για τη φροντίδα των ατόμων με Νευρομυϊκές Παθήσεις) είναι ένα μη κερδοσκοπικό σωματείο, το οποίο ιδρύθηκε στην Ελλάδα τον Ιανουάριο του 2000. Υποστηρίζει και χρηματοδοτεί ερευνητικά προγράμματα για την πρόληψη, διάγνωση, αντιμετώπιση και ανακούφιση των πολλαπλών προβλημάτων που προκαλούν η Μυϊκή Δυστροφία και οι άλλες Νευρομυϊκές Παθήσεις, βοηθώντας μ’ αυτό τον τρόπο στη βελτίωση των συνθηκών διαβίωσης όσων πάσχουν από αυτές.\nTo MEDASSET Ελλάς (Mεσογειακός Σύνδεσμος για τη Σωτηρία των Θαλάσσιων Χελωνών) είναι Σωματείο μη κερδοσκοπικού χαρακτήρα που ιδρύθηκε το 1993 με σκοπό την προστασία των θαλάσσιων χελωνών και των βιοτόπων τους σε όλη τη Μεσόγειο. Οι σκοποί του επιτυγχάνονται μέσω ερευνητικών προγραμμάτων σε διεθνές και εθνικό επίπεδο, ενημερωτικών εκστρατειών, της εκπαίδευσης και της άσκησης πίεσης σε σχετικούς φορείς. Στο πλαίσιο αυτό, η εκστρατεία «Υπόσχεσή μας: Καθαρές Θάλασσες» μέσα από δράσεις ενημέρωσης και καθαρισμούς ακτών στοχεύει στην κινητοποίηση του κοινού για την προστασία της πολύτιμης θαλάσσιας ζωής και δίνει τη δυνατότητα στους πολίτες να κάνουν την Υπόσχεση για καθαρές θάλασσες, Πράξη!\nΗ Ένωση «Μαζί για το Παιδί» είναι μια ομπρέλα 10 Κοινωφελών Φορέων μη κερδοσκοπικού χαρακτήρα, που ιδρύθηκε το 1996 με σκοπό να ενώσει τις προσπάθειές τους για το παιδί σε ανάγκη. Μαζί οι 10 Φορείς προσφέρουν τις υπηρεσίες τους σε περισσότερα από 10.000 παιδιά κάθε χρόνο, παρέχοντας ψυχολογική, ηθική και οικονομική υποστήριξη και ενημερώνοντας το κοινό για θέματα σχετικά με τα παιδιά.\nΥπάρχει ένα Χωριό που αγκαλιάζει με αγάπη και φροντίδα τα παιδιά που είναι μόνα στον κόσμο. Που δίνει σε κάθε παιδί ξεχωριστά, τη ζεστασιά ενός δικού του σπιτικού, τη συντροφιά των φίλων και των αδελφών του, το ενδιαφέρον για την μόρφωση του, την ξενοιασιά του παιχνιδιού. Που χαρίζει στα παιδιά το μητρικό χάδι και την αγάπη μιας Μητέρας SOS, που έχουν ανάγκη και που χρειάζονται περισσότερο απ’ όλα. Αυτή είναι η εικόνα, ο ρόλος και η αξία του Παιδικού Χωριού SOS. Μια μεγάλη οικογένεια που αγκαλιάζει με αγάπη τα παιδιά.\nΗ Πανελλήνια Ένωση Σπανίων Παθήσεων είναι ένα μη κερδοσκοπικό σωματείο, που στόχο έχει να αναπτύξει δράσεις έρευνας, ενημέρωσης, αλληλοβοήθειας και συγκέντρωσης πληροφοριών , στην Ελλάδα και σε ολόκληρο τον κόσμο πάνω σε κοινά θέματα των σπανίων παθήσεων, γενετικής προέλευσης ή μη. Ιδρύθηκε το 2003 από μία ομάδα διακεκριμένων επιστημόνων καθώς και εκπροσώπων συλλόγων ασθενών με την ηθική υποστήριξη της Eurordis - European Rare Diseases.\nΊδρυμα για την περίθαλψη και την αρωγή παιδιών με ειδικές ανάγκες ή με σοβαρά κοινωνικά ελλείματα.\nΤο Σικιαρίδειο Ίδρυμα ιδρύθηκε το 1939. Είναι Κέντρο Ανοιχτής Φροντίδας για την κατάρτιση παιδιών και νέων -ηλικίας από 5 μέχρι 21 ετών- με νοητική υστέρηση και μαθησιακές δυσκολίες. Είναι Μη-Κερδοσκοπικό Νομικό Πρόσωπο Ιδιωτικού Δικαίου με αντικείμενο την ψυχική, κοινωνική και θεραπευτική φροντίδα των παιδιών με νοητική υστέρηση και την προ-επαγγελματική και επαγγελματική κατάρτισή τους. Το ίδρυμα φροντίζει 200 παιδιά. Το έργο επιτελείται από έμπειρο και εξειδικευμένο επιστημονικό προσωπικό. Πεντέλης 58, 151 26 Μαρούσι\nΣύλλογος Εκπαιδεύσεως Νεανίδων\nΤώρα, μπορείτε κι εσείς να ενισχύσετε το έργο του πρώτου γυναικείου σωματείου που ιδρύθηκε στην Ελλάδα. Ο Σύλλογος Εκπαιδεύσεως Νεανίδων ιδρύθηκε στην Ελλάδα το 1872, με αποκλειστικό σκοπό την εκπαίδευση και την απασχόληση απόρων γυναικών. Τα κεντήματα και τα κιλίμια των εργαστηρίων, έχουν βραβευθεί σε πολλές εκθέσεις στην Ελλάδα και το εξωτερικό, ενώ κατά καιρούς κοσμούσαν Ανάκτορα ανά τον κόσμο, Μητροπόλεις, Ναούς καθώς και τη Βουλή των Ελλήνων. O μεγαλύτερος ευεργέτης του Συλλόγου ήταν ο Ανδρέας Συγγρός και η σύζυγός του Ιφιγένεια, οι οποίοι άφησαν μεγάλο μέρος της περιουσίας τους για την πραγματοποίηση των σκοπών του Συλλόγου. Σήμερα ο Σύλλογος Εκπαιδεύσεως Νεανίδων εξακολουθεί τη δημιουργική του λειτουργία με: α) Tο Εργαστήρι και το Πρατήριο Κεντημάτων και Υφαντών συνεχίζοντας και προάγοντας την παράδοση στις τέχνες αυτές. To Eργαστήρι και το πρατήριο στεγάζονται στην Κολοκοτρώνη 3 εντός της στοάς. β) Tα Επιμορφωτικά Τμήματα σε τέχνες και επαγγέλματα όπως κέντημα (λευκό - λευκαδίτικο - παραδοσιακό - μικρασιάτικο κ.α.), υφαντική σε τελάρο και αργαλειό, βαφή νημάτων, κοπτική κή, πλεκτική και κομποδετική, βελονάκι-σαίτα-κοχάκι, χειροποίητο κόσμημα αλλά και εκπαίδευση βρεφοκόμων - παιδοκόμων και φροντιστών ηλικιωμένων.\nΟ Σύλλογος Γονέων Κηδεμόνων και Φίλων Α.μεΑ. «Το Εργαστήρι» ιδρύθηκε από γονείς παιδιών με νοητική υστέρηση με σκοπό τη φροντίδα, την προστατευμένη απασχόληση και τη μελλοντική διαβίωση 100 ενηλίκων με νοητική υστέρηση. Στο «Εργαστήρι» λειτουργούν ποικίλα τμήματα: αρτοσκευασμάτων, τροφοδοσία-catering, ζυμαρικών, πλυντηρίων, κεραμικής, ταπητουργίας, μπατίκ, συσκευασίας-τυποποίησης, κηπουρικής και Κέντρο Ημέρας. Το Κέντρο με το εξειδικευμένο προσωπικό που διαθέτει παρέχει ένα πλήρες δίκτυο Συνοδευτικών Υποστηρικτικών Υπηρεσιών με σκοπό την ψυχοσυναισθηματική στήριξη των ατόμων με νοητική υστέρηση. Επίσης λειτουργεί απογευματινή Λέσχη Ψυχαγωγίας με πολλές δραστηριότητες και πρότυπο οδοντιατρείο. Στο πλαίσιο αυτών των υπηρεσιών το Εργαστήρι υλοποιεί ένα πρωτοποριακό πρόγραμμα το οποίο αφορά την ανέγερση κατοικιών υποστηριζόμενης διαβίωσης για να εξασφαλίσει την ασφαλή και αξιοπρεπή διαβίωση των νέων μας, όταν θα έχουν στερηθεί το οικογενειακό τους περιβάλλον. Η πρώτη κατοικία έχει καλύψει τις ανάγκες 9 ενηλίκων με νοητική υστέρηση. Ευελπιστούμε στο μέλλον το πρόγραμμα αυτό να ολοκληρω για να στεγάσει όλα τα άτομα που απασχολούνται στο Εργαστήρι.\nΟ πρότυπος Βρεφονηπιακός Σταθμός ‘Περιβόλι της Γιαγιάς’ ιδρύθηκε το 1989 και συνέβαλε στην ανοικοδόμηση της Καλαμάτας μετά τους σεισμούς από τους οποίους επλήγη η πόλη τρία χρόνια. Η απρόσκοπτη λειτουργία του εξασφαλίζει σε ετήσια βάση, δωρεάν σίτιση και φοίτηση για πενήντα περίπου παιδιά βρεφικής και προσχολικής ηλικίας, από οικογένειες με χαμηλό εισόδημα. Με γνώμονα πάντοτε την κοινωνική προσφορά στην πόλη της Καλαμάτας, τα παιδιά που φοιτούν στον σταθμό προέρχονται αποκλειστικά από οικογένειες με οικονομικές και κοινωνικές δυσκολίες.\nΤΟ ΧΑΜΟΓΕΛΟ ΤΟΥ ΠΑΙΔΙΟΥ, είναι ένας εθελοντικός οργανισμός, μη κερδοσκοπικού χαρακτήρα. Κύριο μέλημά του είναι να προασπίσει τα δικαιώματα των παιδιών , καθημερινά, 24 ώρες την ημέρα, 365 ημέρες το χρόνο. Να εξασφαλίσει τα απαραίτητα για τη σωματική, ψυχική και πνευματική ισορροπία τους. Βασίζεται στις υπηρεσίες του κράτους (Αστυνομία, Εισαγγελίες, Νοσοκομεία κ.α.), όπου υπάρχουν άνθρωποι ευαισθητοποιημένοι που συμβάλλουν στην προσπάθειά του να αντιμετωπίσει τα προβλήματα των παιδιών.\nΟ Φάρος Τυφλών της Ελλάδος, με έδρα την Καλλιθέα, λειτουργεί με την νομική μορφή του Ειδικά Αναγνωρισμένου Φιλανθρωπικού Σωματείου, ΜΗ Κερδοσκοπικού χαρακτήρα. Από το 1946, έχει δημιουργήσει τις απαιτούμενες υλικοτεχνικές υποδομές, υπηρεσίες και Παραγωγικά Εργαστήρια, για τη δωρεάν κάλυψη των αναγκών ενηλίκων ατόμων με προβλήματα όρασης (και νεοτυφλωθέντων) για αξιοπρεπή, ανεξάρτητη καθημερινότητα και ενεργό κοινωνική και επαγγελματική δράση. Παράλληλα στηρίζει και τις οικογένειές τους και αναπτύσσει ποικίλες δράσεις ευαισθητοποίησης της ευρύτερης, αλλά και μαθητιώσας κοινότητας. Εξυπηρετεί ετησίως, κατά μέσο όρο, πάνω από 2.000 άτομα, σε Ελλάδα, Κύπρο και ομογενείς του εξωτερικού.\nΤο Χατζηκυριάκειο Ίδρυμα Παιδικής Προστασίας είναι από τα παλαιότερα στην Ελλάδα. Ιδρύθηκε το 1889 από τον Ιωάννη Χατζηκυριάκο και τη σύζυγό του Μαριγώ με σκοπό την περίθαλψη ορφανών και άπορων κοριτσιών. Φιλοξενεί κορίτσια από 6 ετών προερχόμενα από οικογένειες με σοβαρά κοινωνικά και οικονομικά προβλήματα, προσφέροντας εκτός από στέγη, φροντίδα και συναισθηματική υποστήριξη, εξαιρετικές εκπαιδευτικές δυνατότητες και τα απαραίτητα εφόδια για την πρόοδό τους ως ενήλικες σε μια σύγχρονη κοινωνία.\nΛάμψη - Σύλλογος Γονέων Παιδιών με Νεοπλασματικές Ασθένειες Βορείου Ελλάδος\nΣύλλογος για την μέριμνα και την άριστη ιατρική και ψυχική φροντίδα των παιδιών που πάσχουν από νεοπλασματικές ασθένειες και συναφείς παθήσεις.\nΣύλλογος Μέριμνα Παιδιού Κατερίνης\nΟ «Σύλλογος Μέριμνα Παιδιού Κατερίνης» είναι μη κερδοσκοπικός οργανισμός Ν.Π.Ι.Δ. ο οποίος ιδρύθηκε το 1979 ως αποτέλεσμα της διάθεσης μιας ομάδας ατόμων που δεν φοβήθηκαν τη διαφορετικότητα. Στόχος του Συλλόγου είναι η βελτίωση της ποιότητας ζωής και η κοινωνική ένταξη των ατόμων με νοητική υστέρηση μέσα από την ανάπτυξη προγραμμάτων, δομών και εργαστηρίων που απαντούν στις ανάγκες των ίδιων και των οικογενειών τους. Όραμα του είναι μια κοινωνία χωρίς αποκλεισμούς, μια κοινωνία για όλους, όχι για κάποιους , όχι για τους πιο δυνατούς. Ο Σύλλογος Μέριμνα Παιδιού Κατερίνης δραστηριοποιείται στους εξής άξονες: •\tΚέντρα Διημέρευσης Ημερήσιας Φροντίδας •\tΣτέγες υποστηριζόμενης διαβίωσης •\tΔράσεις Ευαισθητοποίησης. Η Μέριμνα λειτουργεί 2 Κέντρα Διημέρευσης και Ημερήσιας Φροντίδας ΑμεΑ συνολικής χωρητικότητας 92 ατόμων καθώς και 3 Στέγες Υποστηριζόμενης Διαβίωσης για άτομα με νοητική υστέρηση άνω των 18 ετών χωρητικότητας 12 ατόμων\nΜπορείτε, όταν σας καλέσει η Εξυπηρέτηση Πελατών, να εξαργυρώσετε όσες φορές επιθυμείτε τα παραπάνω ποσά πόντων και να αυξήσετε αντίστοιχα το ποσό της δωρεάς σας προς τα ιδρύματα.\nΠροσωπικά στοιχεία (Τα πεδία με αστερίσκο (*) είναι υποχρεωτικά)\nΕξαργυρώνοντας πόντους σε φιλανθρωπικό ίδρυμα, μέσω της φόρμας εξαργύρωσης, συναινείτε στο να σας καλέσει η Υπηρεσία Εξυπηρέτησης Πελατών της Alpha Bank, να επιβεβαιώσει τα στοιχεία σας και να προβεί στην ολοκλήρωση της εξαργύρωσης των πόντων σας υπέρ του φιλανθρωπικού ιδρύματος της επιλογής σας. Έπειτα από την ολοκλήρωση της εξαργύρωσης συναινείτε στην αποστολή των στοιχείων του ονόματός σας, της διεύθυνσής σας, και του ποσού που αντιστοιχεί στην εξαργύρωση των πόντων σας προς σας στο φιλανθρωπικό ίδρυμα. Η Alpha Bank θα πιστώσει το φιλανθρωπικό ίδρυμα με τα ποσά που αναφέρονται παραπάνω. Το φιλανθρωπικό ίδρυμα εκδίδει επιστολή βεβαίωσης για το ποσό της δωρεάς στα στοιχεία του κατόχου της κάρτας από την οποία γίνεται η εξαργύρωση και η βεβαίωση ταχυδρομείται στην διεύθυνση επικοινωνίας του κατόχου που έχει δηλωθεί στην Alpha Bank. Τα στοιχεία του κατόχου χρησιμοποιούνται από το ίδρυμα αποκλειστικά και μόνο για την έκδοση της βεβαίωσης καθώς και για την αποστολή αυτής.


100 ΑΤΟΜΑ - Spoiler - Φωτογραφίες, video\nΚορινθία: Στο μικροσκόπιο της ΕΛ.ΑΣ 100 άτομα λόγω κορονοϊού\nΗ λίστα των ανθρώπων που έρχονται από το εξωτερικό στη χώρα μας, ολοένα και μεγαλώνει. Μέχρι στιγμής, γνωρίζουμε ότι τουλάχιστον 100 άτομα έχουν έρθει από το εξωτερικό στην Κορινθία. Οι έλεγχοι στα σπίτια των ανθρώπων αυτών, που τέθηκαν σε 14ήμερο κατ’ οίκον περιορισμό, είναι συνεχείς, τονίζει Αξιωματουχος της Αστυνομίας στο loutraki365.gr, ενώ συμπληρώνει πως Όπως και στην υπόλοιπη Ελλάδα, στην αρχή ο κόσμος πήρε το μέτρο πιο χαλαρά. Τις τελευταίες όμως, δύο με τρεις ημέρες, επικρατεί ερημιά στους δρόμους της Κορινθίας. Όπως αναφέρει χαρακτηριστικά, ο κόσμος θορυβήθηκε από την εμφάνιση του πρώτου κρούσματος στο Νομό Κορινθίας και έχει περιορίσει αρκετά τις μετακινήσεις του.


Τα μπαρ και οι καφετέριες της κρίσης - Ανάρπαστα λόγω των χαμηλών τιμών - Newsit.gr\nNewsit / Ελλάδα / Τα μπαρ και οι καφετέριες της κρίσης – Ανάρπαστα λόγω των χαμηλών τιμών\nΤα μπαρ και οι καφετέριες της κρίσης – Ανάρπαστα λόγω των χαμηλών τιμών\nΔημοσιεύθηκε: 30.11.2011 | 19:17\nΕπιχειρηματίες βλέπουν την πελατεία τους να μειώνεται καθημερινά καθώς ο κόσμος έχει περιορίσει τις εξόδους για διασκέδαση και φαγητό. Οι έξυπνοι προσαρμόζονται και επιβιώνουν έστω και σε τόσο δύσκολες εποχές.\nΑργησαν βέβαια οι καταστηματάρχες να καταλάβουν πως με τόσες μειώσεις σε μισθούς και συντάξεις δεν είναι δυνατόν να πληρώνεις το καφέ σου και το ποτό σου πανάκριβα.\nΕστω και τώρα κάποιοι αποφασίζουν να περιορίσουν το κέρδος τους αντί να βάλουν λουκέτο και αυτό βοηθά τοσο τους ίδιους όσο και τους καταναλωτές. Με μια μικρή έρευνα ανακαλύψαμε δεκάδες καταστήματα που εφαρμόζουν απο τώρα την πολιτική του φτηνού αλλα και του ποιοτικού με τις τιμές σε εξαιρετικά χαμηλά επίπεδα σε σχέση με τα προηγούμενα χρόνια .\nΠολλοί ιδιοκτήτες καφετέριας έχουν μειώσει την τιμή του καφέ ειδικά του πακέτου με αποτέλεσμα σε πολλά μαγαζιά να κοστίζει 1 €.\nΟπως δήλωσε στο Νewsit o κύριος Χρήστος, υπεύθυνος καφετέριας στην πλατεία Κλαυθμώνος «ριξαμε τις τιμές γιατι ο κόσμος δεν έχει λεφτά, περιορισαμε το κέρδος μας και όλοι πρέπει να κάνουμε κάτι για να ρίξουμε τις τιμές».\nΚαι στα μπαράκια ο κόσμος είχε περιορίσει την κατανάλωση. Από εκεί που έπιναν 2 ή και 3 ποτά, πλέον όσοι βγαίνουν βγάζουν όλο το βράδυ πίνοντας 1 ποτό.\nΑυτό είδαν και οι δύο νεαροί ιδιοκτήτες γνωστού μαγαζιού στην Ζωοδόχου Πηγής αποφάσισαν πρόσφατα να ανοίξουν ένα μαγαζί και να ξεκινήσουν με ιδιαίτερα χαμηλές τιμές, κάτι που όπως φαίνεται τους βγήκε σε καλό.\nΟπως είπαν στο Νewsit οι επιχειρηματίες Χάρης Σαλιπας και Κώστας Ιατρίδης «τα ποτά ξεκινάνε από 3,20 ευρώ και φτάνουν μέχρι 7 ευρώ το ακριβότερο».\nΚαι στο φαγητό κάποιοι μαγαζάτορες ρίχνουν τις τιμές. Οπως για παράδειγμα ο κύριος Γιάννης Καλικάτζαρος ο οποίος έχει εστιατόριο στην Χαριλάου Τρικούπη στο κέντρο της Αθήνας.\nΧαρακτηριστικά δήλωσε «αναγκαστικά ρίξαμε τις τιμές αλλά και πάλι ο κόσμος δεν έχει λεφτα. Το ακριβότερο πιάτο που έχουμε κάνει 5 με 6 ευρώ».